Tuesday 7th June 2011 – The National Assembly of Seychelles\nHome » Verbatim » Verbatim -Second Term 2011 » Tuesday 7th June 2011\nBonzour Vis Prezidan, bonzour tou bann Manm Lasanble Nasyonal prezan. Ozordi nou pe rankontre pou nou pran nou Supplementary Appropriation Bill me avan ki nou fer Second Reading nou ava pran 3 premye First Reading.\nThis Act may be cited as the Tertiary Education Act 2011.\nThis Act may be cited as the Revenue Administration (Amendment) Act 2011.\nThis Act may be cited as the Supplementary Appropriation Act 2011.\nPou nou kapab pran Supplementary Appropriation Bill second reading i pou neseser ki nou sispann 7 days requirement, mon a ganny en mosyon pou sa silvouple.\nMersi Mr Speaker. Bonzour tou manm Onorab e tou bann ki pe ekoute.\nMr. Speaker mon move anba Order 91 (1) ki nou suspend order 65 pou allow nou pou pran sa second reading prior to 7 days notice ki sa menm order i preskrir. Mersi bokou.\nMr. Speaker mon pou segonn sa.\nBon tou bann ki an faver ki nou sispann sa lev zot lanmen, pase.\nDonk mon a ganny en mosyon for second reading.\nMr Speaker mon move ki Supplementary Appropriation Bill 2011 i ganny lir en 2enm fwa.\nMr. Speaker mon pou segonde ki i ganny lir pou en 2enm fwa.\nBon mon ava envit Minis pou entrodwir son Bill. Vis Prezidan.\nVICE PRESIDENT MR DANNY FAURE\nMsye Speaker, tou Manm Lasanble Nasyonal, bonzour. Msye Speaker depi Zanvye ziska mwan Me sa lannen, lanvironnman ekstern in enn ki difisil, nou’n vwar nou kot pri bann komodite debaz lo nivo marse enternasyonal in ogmante e i pe kontinyen ogmante, nou’n sibir lefe pri karbiran ki’n ogmante e ki pe kontinyen ogmante. Tou le de in annan lenpakt lo lekonomi Sesel me parey zot okouran gouvernman Prezidan Michel ti fer li neseser pou met anplas bann mekanizm ki kapab protez lekonomi Sesel e pep Seselwa. Nou’n osi temwany en eleksyon Prezidansyel ki tou dimoun ti konnen pou ganny fer an Me e eleksyon ti ganny fer le 21 Me sa lannen e nou tre kontan ki eleksyon in enn ki’n deroul byen dan lape e ki sa lekonomi Sesel in reste entakt.\nMon tre kontan pou mwan anons avek nou Lasanble Nasyonal ozordi ki target ver fen Me lo nivo rezerv pei ti 206 milyon dolar e ki Labank Santral in desot sa target e target ver fen Me i 225 milyon dolar. Mon osi, i fer mwan en plezir pou mwan anons e enform nou Lasanble Nasyonal ki target fiskal primary surplus balance, primer lafen Me ti 1.2% nou GDP e ki lafen Me nou pozisyon fiskal bidzeter i 5.2% GDP. Ki sa i vedir Mr Speaker? I vedir ki malgre ki pei in fer fas avek en levennman enportan parey eleksyon Prezidansyel, gouvernman Prezidan Michel in tenir labar fiscal, lekonomi in kontinyen performen e selwi ki pe dir ki gouvernman in fer bann depans ki pa ti neseser, sa bann sif i la pou demontre ki i pa korek, ki nou’n mentenir sa disiplin dan gouvernman a’n antye e sa mon krwar i tre byen. Ti en promes ki nou ti fer avek tou bann partener enternasyonal ki sa ti pou arive e mon tre kontan ki sa in ariv koumsa.\nLot lenformasyon, mon ti a kontan met lo rikord Mr Speaker ki napa okenn larzan piblik ki’n sorti dan bidze piblik ki’n ganny servi dan okenn fason pou enfliyans sa eleksyon ki ti ganny fer le 21 Me mon krwar sa i tre tre enportan pou nou piblik e sirtou sa Lasanble Nasyonal ki annan oversight depans bidze pei pou kapab konpran sa.\nDonk Msye Speaker se lo en baz kot lekonomi Sesel pe fer byen, se labaz kot nivo target fiskal ki’n ganny attained par pei pe fer byen, se lo sa baz kot rezerv polisi moneter pe fer byen ki gouvernman i vwar li neseser parey nou ti’n dir an Desanm lannen pase pou nou vin devan nou Lasanble Nasyonal pou nou vin rod laprouvasyon e mon vwar ki ozordi nou annan zis Parti mazoriter ki dan Lasanble Nasyonal, donk mon pe vin rod laprouvasyon avek Parti Mazoriter ki dan Lasanble Nasyonal pou vot ankor ennfwa parey zot abitye vote pou kapab donn nou, donn lepep, donn gouvernman, donn Prezidan Michel ek son gouvernman mwayen neseser, zouti neseser pou kapab kontinyen antreprann progranm pei. E sonm Msye Speaker ki nou pe vin rode se en sonm 235,789,087.39 Msye Speaker. Sa bidze siplemanter pe ganny prezante akoz parey mon’n dir nou’n annan sa lespas fiskal. Ler nou dir lespas fiskal setadir ki nou annan mwayen adisyonnel pou nou kapab servi an fonksyon depans priyoriter pei.\nDonk sa sonm pou kouver saler, pou kouver parey nou dir bann goods, savedir bann byen ek bann servis pou osi kouver bann transfer dan sekter piblik. Anterm saler i annan en total 12.4 milyon roupi ki vedir ekivalan 5% sonm total ki pe ganny demande ki pou al pou peyman saler bann travayer e sa i koumsa, lapolis anlinny avek Progranm pou kontinyen re-aranz lapolis restriktir lapolis i annan recruitment ki’n ganny fer e la nou’n vwar ki i annan nou bann zenn ki’n fini zot letid ki osi in deside pou join lafors lapolis e ki zot in ganny en formasyon koman cadet e mon krwar sa i byen. E osi i annan 20 lezot ki’n ganny rekrite pou travay dan departman lapolis e ki i fer li en sonm R1,036,240.\nApre osi nou annan Departman Zafer Legal e parey zot konnen sa ti en size kot nou ti diskite. Pou zot lenformasyon i annan en kantite bann ka ki devan biro Atorni Zeneral e dan son diskisyon ki’n fer avek Prezidan Larepiblik i annan nesesite pou nou kapab donn li plis resours finansyel pou li kapab rekrit staff profesyonnel adisyonnel pou nou kapab fer sir ki nou annan en Departman Zafer Legal ki vin pli efektif e pli efikas. La i annan en sonm R1,594,998.\nApre nou annan gratwite pou travayer IOT. Parey zot konnen Prezidan ti fer en lanons kot dezormen nou pou annan nou en scheme ki pou fer li neseser ki bann travayer ki travay IOT zot osi pou ganny gratwite lo menm term parey bann travayer ki travay dan sekter gouvernman e pou nou kapab fer sa i enportan ki bann devidends ki sorti IOT, lafason ki nou tret li dan bann bidze i antre koman en reveni apre i ganny peye. E vwala lafason ki Minister Finans pe tret sa e mon tre kontan ki IOT in pey gouvernman son dividend a en sonm 27 milyon roupi e ki nou pe transfer en sonm 4.3 milyon e ki sa pou fer sir ki langazman ki gouvernman ti fer i ganny onore.\nBiro taks, sa i en ka ki zot ti met dan mon latansyon pandan lannen pase e zot ti annan rezon. Minister Finans ti anvi vwar ki lafason ki nou tret konpansasyon pou bann travayer ki travay dan Customs e osi Departman Reveni i anlinny avek lalwa e lalwa i ganny byen respekte e parey zot konnen lalwa ti antre anfors an lannen 2009 e ki la ozordi Komisyon Reveni lafason i pe ganny fonksyonnen i otononm, donk savedir napa kontinite dan lanplwa tou sa bann staff ki ti travay laba. Savedir nou bezwen annan sa ki nou apel en koupir e lefe sa i ganny fer e lofis Atorni Zeneral i dir nou wi i devret ganny fer i parey zot konnen nou annan toultan en commitment avek travayer Seselwa ki zot bann dues i bezwen ganny byen peye e la i annan en sonm R4,998,749.87 ki pe ganny peye pou bann travayer ki travay dan sa departman.\nAn sa ki konsern Sekretaryat Lasanble Nasyonal, parey nou tou nou konnen i annan en Manm Proporsyonnel ki ti asiz lo kote Lopozisyon, li in deside fer son desizyon e son desizyon se ale me nou nou bezwen respekte bann peyman e nou’n an kontak avek biro Lasanble Nasyonal e i annan en sonm ki bezwen ganny peye an term bann gratwite ki ler okenn Onorab i deside kit Lasanble sa i bezwen ganny fer e la i annan en sonm ki pe ganny mete pou kouver sa e osi i annan en nesesite pou nou beef up parey Speaker i dir Parliamentary Reporting nou Lasanble. Donk tou le 2 ansanm i fer en total R429,321 sa i kouver depans dan saler.\nLa nou pou regard enpe bann depans lo bann byen ek bann servis e mon pe fer referans a en sonm 45.9 milyon roupi ki vedir 19% sa sonm total bidze siplemanter. E la nou pou vwar langazman gouvernman anlinny avek devlopman sports dan nou pei e osi anlinny pou nou kapab host Jeux des Iles ki pe vini e fer sir ki an sa ki konsern larzan nou reste korek Mr Speaker. La i annan en sonm 9.8 milyon roupi ki pe ganny demande. Sa i prensipalman pou bann lekipman, sa osi i kouver bann incentives ki nou bezwen e osi pou nou kapab ogmant incentives me anmenmtan met en scheme allowance ki pou kouver bann travayer ki petet i annan difikilte pou kapab ganny released e ki landrwa kot zot pe ganny anploye pa pou annan sa mwayen ouswa i annan retar pou pey zot e gouvernman i pa oule i annan sa retar. Antou i annan 281 atlet ki enplike dan sa lentrennman entansif Msye Speaker.\nI annan 66 atlet ki pe ganny anploye par gouvernman e pou lekel gouvernman pou bezwen pey zot saler letan zot lo release. Apre i annan sa nouvo incentive ki la, i annan en logmantasyon e nouvo logmantasyon si nou bann atlet i fer tre, tre, tre byen e zot ganny lor, pou lor i annan R15,000 e si zot ganny silver R6,000 e selwi ki anmenn en bronz pou Sesel i ganny R3,000. Donk sa incentive scheme i enportan pou ankouraz nou bann atlet e nou pe dir avek nou bann atlet fer byen, nou pe back zot e nou pe back zot up avek sa incentives ki annan logmantasyon.\nApre Msye Speaker nou annan osi Departman Zafer Legal, la osi i annan nesesite pou nou donn zot 542.9 milyon roupi. Biro Prezidan parey zot konnen i annan bann depans ki liye avek bann depans adisyonnel ki pou kouver bann digniter etranze ki’n alinyen disi Desanm sa lannen e osi enn de bann levennman nasyonal.\nDepartman Lapolis nou pe rod en sonm 4.1 milyon roupi. Parey zot konnen i annan bann depans adisyonnel ki departman lapolis i bezwen ganny fer sa lannen osi e nou bezwen fer sir ki nivo sekirite pandan Zwe De Zil i ganny fer byen e ki lapolis i ganny byen ekipe pou kapab fer sa bann travay. Nou annan en reform zidisyer ki on going e i annan en high level komite ki pe ede e la osi i annan en sonm 4.1 milyon roupi ki’n ganny demande.\nLasanble Nasyonal; nou’n ganny enformen par lofis Mr Speaker la osi i annan bann komite ki bezwen enpe larzan adisyonnel. I annan 274,800 roupi ki pe ganny demande. Servis tenny dife mon krwar zot tou zot ava tonm dakor ki servis tenny dife ozordi set en servis profesyonnel, set en servis ki pe travay anba en kantite risk e zot pe fer en gro travay pou Sesel e pou byennet Sesel. E la zot pe demann en sonm R980,000 pou maintenance e osi lezot lekipman.\nLazans Traspor lo later; la ankor nou pe ogmant zot bidze. Nou vwar li neseser pou nou kapab kontinyen avek progranm resurfacing ki nou bezwen fer, osi met lalimyer enpe partou swivan bann konplent ki bann MNAs in fer avek sa lazans.\nLazans Lanbelisman e Zestyon Salte la osi en sonm 7.4 milyon pe ganny demande. Parey zot konnen, scope of work e osi bann plizyer kontrakter ki’n ganny demande pou fer sa bann travay, sirtou sa bann travay pe ganny fer lo highway e vwala bann depans ki zistifye. Minister Finans, nou pe demann en sonm 9.8 milyon pou fer provizyon pou kapab kouver bann ayeraz lannen pase ki liye avek responsabilite pou kontinyen reste manm dan bann lorganizasyon milti-lateral tel ki labank mondyal, labank lafrik pou devlopman e fon moneter enternasyonal e osi lezot lazans.\nMr Speaker letan mon ti pe prezant bidze pou sa lannen, Minister Zafer Etranzer ti ankor an negosiasyon lo bann sonm ki nou bezwen pey bann membership e se pou sa rezon ki mon bezwen retourn devan zot ozordi pou rod laprouvasyon pou sa bann peyman. Anplis ki sa, en sonm 2,693,702 roupi pe ganny demande pou nou kapab arpant e fer survey lo later lagrikiltir ki zot bann Manm Lonorab mazoriter in koz fortman lo la.\nTransfer dan sekter piblik; Msye Speaker en sonm 23,375,242 pe ganny demande pou transfer dan sekter piblik oubyen 9.9% sonm total. Konsey Nasyonal pou sport parey zot i konnen bezwen en sonm 4,604,548 roupi. Sa osi ankor larzan ki pou nou kapab donn parey nou pe dir sa dernyen push dan preparasyon nou bann atlet e nou tou nou pe rod plis meday, plis meday, plis meday me plis meday lor pou Sesel.\nFon Sekirite Sosyal; parey zot ti dir mwan dan bidze i enportan ki nou fer sir ki nou diminyen labi ki nou fer sir ki nou annan en bon striktir monitoring e la gouvernman i devan zot pe demande ki nou annan larzan pou nou kapab fer sir ki nou beef up sa secretariat e ki nou anploy bann dimoun pou kapab fer sa travay e fer sir ki nou sistenm Home Care i enn ki bon, pa zis bon me vin pli bon.\nSBC; SBC in apros Minister Finans, la ki Zwe De Zil pa tro lwen avek nou e zot bezwen komans prepar zot pou kapab kouver Zwe De Zil, zot ava rapel ki an Desanm nou ti vin devan Lasanble, la nou’n fini ganny bann lekipman me zot bezwen ankor enpe larzan pou kapab fer sir ki tou keksoz i a’n ord e parey zot konnen nou’n deside pou nou antre dan en nouvo Sesel me nou bezwen antre dan en nouvo Sesel in style, pa vre?\nNDEA; NDEA set en lazans ki pe fer en bon travay e nou bezwen kontinyen donn li bann resours neseser pou li kapab fer sa travay ki pei pe demann li e Prezidan ti fer en promes avek pep Seselwa pou li ranforsi son travay, pou nou anmenn en konba avek problenm drog dan pei. Parey zot konnen nou annan en lazans e sa lazans i bezwen ganny ekipe, i bezwen ganny asiste pli byen e se pou sela ki nou pe rod en sonm 7,432,459 roupi.\nUnit Lentelizans Finansyel, FIU, pe demann en sonm 5 milyon roupi, sa pou ed li dan preparasyon bann case sirtou i annan bann case isi lokal e osi bann case enternasyonal.\nLezot depans Mr Speaker; Konsey Nasyonal pou Lar 131,175 roupi. National Tender Board ki’n ganny en nouvo landrwa e nou bezwen pey bann rent 412,735 roupi. Procurement Oversight osi in sanz landrwa, i dan en lot biro dan Victoria, sa osi i annan 586,800 roupi. Konsey Nasyonal pou Zanfan 57 mil roupi. Biro Lenvestisman Sesel; parey zot konnen Sesel in fer expo 2020 ki set en bon proze pou pei e gouvernman in deside ki son Sekretaryat i ganny abzorbe par Biro Lenvestisman Sesel e ki nou fer sir ki napa diplikasyon par lezot lazans dan Sesel. E la nou annan ne sonm 200 mil roupi pou kapab ekip sa Sekretaryat pou ki zot kapab fer zot travay. La osi nou annan konsey Nasyonal Lazenes, nou pe rod en sonm 230 mil roupi e osi nou annan Fon Devlopman Praslin ki’n pran bann kontrakter ekstra pou kapab fer zot travay. I annan 675 mil roupi.\nLezot bann depans se en sonm 2,489,669.37 ki pe ganny demande pou donn gouvernman abilite pou ogmant son par dan bann labank. Parey zot konnen gouvernman i annan par dan Labank Lafrik pou Devlopman e osi nou aktif ozordi an sa ki konsern labank PTA. Sa pou donn gouvernman sa bagaz neseser letan i demann finansman pou son bann proze oubyen pou fasilit biznes prive isi optenir bann loans. Parey zot konnen Msye Speaker Lasanble Nasyonal ti aprouv 2.5 milyon roupi pou nou fer e organiz selebrasyon Lazournen Nasyonal e osi 35enm Laniverser Lendepandans me osi sa komite ti ganny demande pou li organiz Expo. Enpe sa larzan in al dan lorganizasyon Expo e nou pe vin devan zot la ozordi pou nou kapab ganny en sonm adisyonnel 1.5 milyon pou ki nou kapab fer nou 2 levennman. Nou osi pe rod en sonm 100 mil roupi pou nou kapab kouver en manm ki pe ganny anploye koman en konsiltan pou li ed Sesel dan bann reform dan sekter piblik.\nAir Seychelles Msye Speaker parey zot tou zot konnen, Air Seychelles i annan en rol enportan. I annan ki ti dir ki le 22 May Air Seychelles pe ganny vann. Mon kontan ki mon’n retourn devan Lasanble Nasyonal. Mon ti ganny dir mon pa pou retournen be mon’n ganny dir, be mon kontan mon’n retournen pou mwan kapab donn zot bon nouvel ki Air Seychelles i ankor la e ki i pa zis ankor la me nou pe vin kot zot, kot Parti Lepep, parti mazoriter dan Lasanble. I enportan sa, retourn kot parti mazoriter, Parti Lepep pou nou trouv 100 milyon roupi pou nou kapab kontinyen ed nou Airine Air Seychelles e sa larzan apartir zilyet pou ganny servi pou kapab komans pey loan. Parey zot konnen nou ti pran en loan 225 milyon roupi pou kapab remet Air Seychelles lo sa laliny e mon kontan pou mwan dir ki i annan bann desizyon ki’n ganny fer, i annan bann negosiasyon, renegosiasyon ki’n ganny fer e tousala pou ed nou Air Seychelles. Donk sonm total ki pe ganny demande lo Air Seychelles i reprezant 42% sonm total ki nou pe demande isi.\nE Mr Speaker ler nou ti prezant bidze pei nou ti dir ki i annan en sonm 100 milyon roupi ki pei i bezwen anterm fon stabilizasyon. Donk ler nou ti prezant bidze nou pa ti appropriate legalman. Savedir legalman nou pa kapab fer okenn spending me sa sonm in ganny entegre dan bidze pei e nou’n tonm dakor avek Fon Moneter Enternasyonal ki olye nou servi sa 100 milyon, nou rezerv 50 milyon e se sa 50 milyon ki mon pe vin devan Lasanble Nasyonal pou nou appropriate. E sa sonm i neseser pou nou kapab kouver bann depans. Parey mon pe dir i annan bann depans ki anvi bann sitiasyon ekstern, gas, pri karbiran ki enpakte lo PUC malgre ki PUC pa’n fer logmantasyon lo son bann pri delo, pri elektrisite, malgre ki’n napa okenn logmantasyon lo pri SPTC, malgre ki napa logmantasyon lo boutey gas ki nou bann dimoun i servi set en planifikasyon ki gouvernman Prezidan Michel in fer e ki ozordi nou pe demann avek Lasanble pou nou appropriate legalman 50 milyon ki sa pou ganny mete dan fon stabilizasyon avek bi fer bann depans.\nMr Speaker anvi ki progranm ekonomik Sesel i on track e ler mon pe dir sa mwan osi mon mindful ki Fon Moneter Enternasyonal zis yer in fer en press release e ki nou pou fer li piblik aparti ozordi ki konfirmen ki nou progranm i lo bon semen. Mon pe konfirm avek Lasanble Nasyonal ki nou bann target, nou’n meet nou bann target, i annan lespas fiscal, nou pe depans byen larzan leta Sesel, napa gaspiyaz Lonorab mazoriter. Nou ganny akize ki nou pe fer gaspiyaz, nou ganny akize ki nou pe donn bal dan larzan piblik.\nMon kapab konfirmen ki napa okenn bal, ok? Si i annan en bal se lepep ki ankor pe fete Msye Speaker. Lo sa not, mersi.\nDeba i ouver. Okenn..? Onorab Potter.\nHON. MARIE-LOUISE POTTER\nMsye Speaker mersi bokou. Msye Speaker parey ou konnen semenn pase nou ti pas en mosyon pou aprouve ki Minis i vin devan Lasanble pou prezant en Proze delwa pou nou kapab apropriye 235.7 milyon roupi pou sa lannen koman parti midyear review ki limenm li i ti eksplike ler i ti prezant bidze Desanm lannen pase.\nMon kontan ki Minis in fer kler dan son prezantasyon ki sa apropriasyon napa okenn lyen, okenn koneksyon, e napa nanryen pou fer avek eleksyon ki’n fek ganny fer. E bann depans e bann detay i demontre klerman. Mon pankor vwar en Head la dan sa lalis ki devan mwan ki met depans eleksyon. Mon vwar 4 gro Head prensipal, enn i al pou Wages and Salaries, e Wages and Salaries se larzan ki al dan pos travayer Seselwa e larzan ki al dan lekonomi. Mon nwar en dezyenm Head; Goods and Services e Goods and Services sa se larzan ki retourn dan lekonomi, ki retourn dan sekter prive atraver bann servis ki gouvernman i aste avek sekter prive pou li kapab kontinyen fonksyonnen. Mon vwar Transfers to Public Sector, e sa osi i larzan ki direkteman ou endirekteman i retourn dan lekonomi. E mon vwar Head Others ki kouver plizyer Minister. Sa osi, mon vwar Air Seychelles, Stabilisation Fund, Ministry of Finance. Mon pa vwar kote ki annan okenn Head ki pe koz lo depans eleksyon. E menm si nou ti krwar le 21 Me nou ti pe dir bye–bye politik karya, politik karya i ankor pe sey debat pou kapab fann bann propagann e bann mansonz lo larzan lepep Seselwa.\nMr Speaker mon kontan ki Minis in osi enform nou Lasanble ki nou pe pas sa bidze siplemanter malgre ki end of May, tou lede nou target rezerv pei e nou target bidzeter i parlao, in depas sa ki ti’n ganny orizinalman targete. E sa i montre ki nou pe fer sa laprouvasyon dan en lanvironnman ki above board, dan en lanvironnman kot i kler pou tou dimoun ki konn konte pou vwar ki napa okenn aryer panse, okenn rezon pou krwar ki nou pe fer anything ki pa a’nnord avek lalwa.\nMsye Speaker si ou permet mwan mon a pas lo ennde selected items pou mwan eksprim mon sipor me anmenmtan pou mwan osi eksprim serten konsern. Anba Wages and Salaries, nou kote, mazorite nou welcome sa 4.3 milyon roupi ki pe ganny apropriye pou pey bann travayer IOT zot gratwite. Mon krwar sa size in ganny bokou debat dan sa Lasanble e a plizyer repriz nou’n tann en kantite komanter sorti lo kote lopozisyon. E mon kontan ki ozordi se zis nou kote ki pe ganny sa responsabilite oubyen sa loner pou met an pratik en promes, en komitman ki nou nou ti demann gouvernman atraver plizyer mosyon e ki gouvernman in pran e ki ozordi nou pe a’n efe aprouv sa 4.3 milyon roupi pou permet bann travayer oubyen pou kouver bann gratwite ki bann travayer in gannyen.\nAnba Goods and Services nou welcome sa apropriasyon ki pe ganny fer pou Indian Ocean Games. Sa total preski 9 milyon roupi ki pe al pou an sipor pou preparasyon sa zwe. E nou annan bokou lespwar e nou met tou nou swe, nou swete ki nou bann zenn atlet pou fer loner Sesel e pou vreman anmenn laviktwar pou Sesel pandan devlopman sa zwe.\nE ankor ennfwa se nou lo kote mazorite ki pe aprouve, ki pe give effect to sa bann sipor ki nou demande e ki menm si lot kote osi i kontan koz lo sa bann size me ankor ennfwa zot pa la pou zot kapab demontre an pratik, a’n aksyon zot sipor pou sa zwe e pou nou bann zenn.\nAnba Land Transport ki nou pe apropriye ankor 5.5 milyon roupi, nou konstate ki an Desanm nou ti donn Land Transport 54 milyon roupi pou fer bann reparasyon semen. Mon krwar street lights tou ti enkli e mon kontan ki nou pe donn zot ankor 5.5 milyon roupi la pou ziska lafen lannen. Menm si nou konstate ki dan tou nou bann distrik i ankor annan bann gro problenm semen, nou ankor annan problenm avek kalite, pa zis nou bann main roads me an partikilye bann semen segonder, bann semen ki al dan bann Housing Estates, bann feeder roads, bann semen ki petet pa tou dimoun ki vwar me i zis bann dimoun ki reste dan sa bann pti kominote, enn pti pe partou ki monte lo montanny oubyen ki desann. Donk mon ti a kontan demann Land Transport pou dedye sa dezyenm 6 mwan lannen, antre dan sa bann pti semen e esey repare. I annan bann ki vreman si nou pa fer nanryen la desito i pou ariv en staz kot zot vin beyond repair e nou bezwen refer zot antye. E asosye avek problenm semen i annan en gro problenm drenaz. Enpe partou, mon asire ki sa i afekte tou lezot distrik, me distrik ki mwan mon’n travay avek pli pre mon’n konstate ki nou annan en gro problenm drenaz e sa menm si malerezman nou pa pe ganny lapli pou le moman e ki pe koz en lot problenm, ler lapli i vini, sa bann mank drenaz i koz en lot kalite problenm avek bann dimoun ki sibir konsekans bann semen ki napa drenaz.\nAlor mon ti a kontan demann Land Transport pou redouble zot zefor e ogmant zot kapasite akoz i kler ki Land Transport ozordi i pa vreman kapab fer fas avek sa kantite presyon lakantite demann ki sorti kot sa 25 distrik pou al lo en sel lazans. E la ankor petet dan sa konteks, mon welcome lanons Prezidan pou desantraliz, pou donn plis lotonomi bann distrik, pou ki sa bann travay lokal, bann travay Kominoter i ava ganny desantralize e olye annan en sel lazans ki pe repar 2000 semen i ava annan bann desantralizasyon kot sak lotorite distrik i ava responsab, i ava ganny son bidze, i ava rod son kontrakter, i ava fer tou sa ki bezwen ganny fer pou kapab ennfwa pou tou maintain sa bann semen, bann pti semen segonder, bann feeder roads, bann estate roads, bann housing estate roads ki nou menm nou nou’n batir pou zot.\nMr Speaker anba National Tender Board e Procurement Oversight Unit, mon kontan konstate ki ankor ennfwa nou pe apropriye 412,000 e 586,000 respektivman pou sa 2 unit. Me la ankor mon ti a kontan fer en pledwari pou ki sa bann prosedir tender, procurement, i ganny fer dan en lespas letan rezonnab e bann dimoun ki tender i ganny enformen ki pe arive ek zot tender e ki dan en lespas letan rezonnab la osi, akoz la osi nou annan pa mal konplent kot dimoun i dir ou in tender, sa ki tender toultan i menm dimoun ki gannyen, sepa kisisa, i annan trik ki pe pase. Mwan mon ti a kontan demande ki sa prosedir parey nou nou’n aprouve, parey nou nou anvi i marse i ganny fer dan latransparans e ki tou bann pti kontrakter sakenn i ganny menm sans pou zot kapab obtain en kontra avek gouvernman.\nPrezidan Michel in larg lanmen bann antreprener, in dir zot leve debourye, nou’n met a zot dispozisyon bann loan, zot in etablir zot pti konpani, zot pti kontra, zot pti isi, zot pti laba. Alor annou fer sir ki nou pa anmar zot lanmen dan sa bann zafer tender board ek kontra, e annou evite ki bann menm menm dimoun – si sa i vre – annou evite ki bann kontra menm menm dimoun ki gannyen.\nMr Speaker anba Social Security Fund, sa osi mon siport sa nouvo alokasyon 2 milyon roupi ki pe ganny mete pou beefup sa scheme sipervizyon Homecare. La osi, mon ti a kontan met en mo osi pou ranforsi lavites, konpasyon avek lekel nou deal avek bann ka lasistans welfare. Nou ankor ganny konplent avek nou pep ki i annan bann ka ki petet pe sape, i annan bann ka ki pa pe ganny azir dan en dele. Prezidan Michel in deza dir ki en demann pou welfare pa devret pran plis ki 3 zour pou omwen sa dimoun ganny rezilta. Me nou ankor annan dimoun ki vin kot nou apre 2 semenn, 3 semenn, i dir ou in apply i pankor tann nanryen, pa isi, pa laba.\nMsye Speaker sa eleksyon ki nou’n fek pas ladan, lepep in donn Prezidan Michel en mazorite kler. E Servis Piblik e tou bann lorganizasyon gouvernman i bezwen bear that in mind. Zot bezwen, enkli mwan, nou tou, nou bezwen realize ki nou nou la pou servi lepep Seselwa, nou nou la pou fer sir ki nou pa fristre nou pep. Nou ki la dan Lasanble nou konnen kantite larzan ki nou vote tou lezan, tou le 2 fwa par an, sak fwa i annan bidze siplemanter. Nou konnen. E ler en manm piblik i vin kot nou i dir nou in al laba i pa’n ganny sa, in dir li sa, sa in anpay li, pou nou i fristre nou. E mon ti a kontan dir avek Servis Piblik ki isi dan sa Lasanble nou louvraz se met presyon lo zot pou zot delivre pou lepep Seselwa. E ler zot delivre pou lepep Seselwa, nou pep i viv pli byen, nou pep i avans pli byen, nou pei i devlop pli byen, napa laenn, napa diskord, napa konplikasyon dan lafason ki nou zer nou bann resours e nou zer nou pei. It’s a win win situation e lepep pa pou konplent kont zot si zot pe delivre lo bann progranm e lo bann finansman ki gouvernman pe met a zot dispozisyon.\nFinalman Msye Speaker, mon ti koz lo la semenn pase, Air Seychelles; Nou kontan ki ankor ennfwa gouvernman pe finans Air Seychelles pou kapab mentenir li. Nou kontan ki Air Seychelles pe montre nou ki i pe tenir, i annan sa kapasite pou li kapab sirmont son bann defi avek sa bann sipor ki gouvernman pe donnen, e nou kontan ki se nou ki pe pran sa responsabilite nou tousel pou nou kapab asire ki nou asir sekirite nou bann travayer Air Seychelles.\nAn sa ki konsern Stabilisation Fund, sa osi nou kontan ki malgre i annan bokou koze lo koudlavi, lo pri, lo lenpakt ki bann lefe eksteryer i annan lo nou nivo lavi Sesel, nou kontan ki se nou ki pe pran sa responsabilite pou met sa fon pou kapab mitigate against bann logmantasyon ki’n annan e ki pou kontinyen annan dan pri petrol e ki an retour in met presyon bidzete lo bann fanmiy Seselwa.\nMr Speaker parey mon’n dir, nou isi dan sa Lasanble nou annan en louvraz pou nou fer, nou pou reponn, nou pou onor nou responsabilite. E se pou sa rezon lepep in retourn nou la malgre ti annan bokou koze konmkwa nou pa pou retourn la, me la ozordi lepep Seselwa in vwar lekel ki pa’n retournen, oubyen lekel ki plito ankor pe kasyet. E mon kontan ki lepep Seselwa in fer sa swa, e mon ti a kontan dir ki malgre nou’n ganny akize ki nou’n aste lepep Seselwa, parey mon ti dir semenn pase e SBC ti conveniently omit sa bout, mon ti a kontan dir ki lepep Seselwa e repete, is not for sale, has never been for sale e lepep Seselwa cannot be bought. Mersi bokou Msye Speaker.\nMsye Speaker mersi bokou. Bonzour toulmonn ki pe ekout mwan. Bonzour Vis Prezidan.\nMsye Speaker mon profite mwan pou mwan kapab pas en pwen sipor a sa bidze siplemanter ki pe ganny prezant devan nou. Bokou in ganny dir, e parey labitid mon bezwen osi mwan fer mon pwen ale, avanse. Mon pwen i dan 2 sans, enn siport sa ki gouvernman pe fer, pe met devan nou. Dezyenmman osi pou osi pou met serten kritik ki neseser ganny mete.\nMwan atraver sa bidze siplemanter mon vwar ki Sesel pe kontinyen avanse, Sesel pe kontinyen bouze, e dan bon direksyon e sa i ankourazan. Se pour sa rezon ki ou vwar nou parti in ganny retournen dan sa Lasanble, e ki nou Prezidan in ganny elekte avek sa gran mazorite.\nLetan nou kalkile Mr Speaker, lannen pase, letan bidze lafen lannen ti pe ganny anonse, Vis Prezidan, Minis Finans ti fer kler avek nou Lasanble ki nou pou bezwen retourn dan sa Lasanble pou nou vwar sa ki nou apel son midyear review lo sa bidze.\nSa malgre tou bann latak konmsi ki ti pe ganny anmennen par Lopozisyon sa letan pou dir nou pa konnen ki nou pe fer ensidswit, be nou ti byen kalkile nou akoz nou dan en reform, reform pa ankor fini, nou pa kapab zis ale fer bidze bonn a vini, nou bezwen donn sans pou revwar zisteman, aziste kot fodre aziste, sanze kot fodre sanze. Se sa mesaz ki Prezidan an fen kont ti anvoye lannen pase, okomansman lannen osi letan in ouver nou Lasanble.\nSo i kler pour nou ki nou dan sa bon direksyon. Lenformasyon ki nou annan devan nou osi i montre ki nou annan en sirplis bidzeter. Mwan pase, Avril mon oule dir, 2 mwan pase, Avril nou performans ti ape pre 2.4 parlao nou target. Sa mwan la, Me nou ankor plis ki 4% parlao target. Savedir i montre ki nou pe fer progre, e tou sa malgre nou pas dan eleksyon. Si i montre ou ki i annan en kantite sanzman ki’n arive dan nou gouvernman, dan Minister Finans ki pe anmenn sa bon disiplin fiskal. Osi bann dimoun ki pe sirvey nou reform IMF, World Bank, pa krwar i ti pou zis les nou anmenn en bidze siplemanter la, aziste sa ki nou pe fer zis koumsa. Si nou ti pe mal fer i ti pou dir nou. Ti pou dir, kominote enternasyonal. Sa mon pe dir dan le sans pou donn sa konfyans lepep Seselwa, sirtou sa pti boug Cascade la ki pe ekoute mwan pou konpran poudir sa parti, sa Gouvernman i anmenn keksoz dan bon direksyon e ki i enportan ki i osi i swiv ki pe arive pourki i donn son sipor dan sa ki nou pe fer.\nMr Speaker mon vwar en kantite pwen, en kantite keksoz dan sa bidze siplemanter ki pou al dan lavantaz en kantite zafer ki in ganny dir ozordi, ki swa kot IOT, mwan plizyer dimoun ki travay kot IOT in apros mwan, Cascade nou annan en bon pe dimoun ki travay IOT, zot kontan sa ki pe arrive. Selman nou demann osi avek IOT la annou vwar – i annan dimoun ki’n travay IOT, mwan mon annan dimoun Cascade ki’n travay IOT in ganny met deor, dizon in ganny met apre ki in travay sepa 5an, 8an, 9an, 10an whatever, in ganny dir aret travay akoz lasante pa bon. I annan dimoun in malad la ki in kot IOT. E nou demande ki bann ka koumsa i osi ganny gete anba sa larzan ki pe bidzete pour konpansasyon lo gratwite bann dimoun kot IOT. I enportan si i annan enn de ka koumsa ki IOT i anmenn on board.\nEn lot pwen ki mon ti ava kontan touse, mon kontan note ki Departman Legal pe ganny en ogmantasyon ankor dan bidze siplemanter, sa petet pou ganny plis Avoka pou kapab deal ek bann case, akoz mon remarke nou annan en bon pe problenm lo sa nivo. Ennler nou menm nou dan Lasanble kekfwa nou vini nou fer bann kritik, kekfwa pa 100% lo target sa bann keksoz. Par egzanp parfwa nou kritik lapolis, parfwa nou dir kot Ziz. E i enportan la ki nou vwar, lapolis i kapab vini tyonbo sa dimoun li, be si ou napa prosekiter, ki ou fer? So mon krwar la sa larzan ki pe ganny donnen Legal Affairs Department, AG’s office i a ganny beef up pou kapab zisteman bann case ganny anmenn devan, i a kapab – konmsi nou kapab vwar en lavi ladan. Konmsi letan ou’n tyonbo i pa zis large prezan akoz napa levidans e ou a tyonbo, ou a kapab pourswiv ou annan dimoun ki pou fer sa bann keksoz.\nMenm zafer ek La Misere, mon annan dimoun Cascade la ki ti pe travay La Misere, pa dir delo La Misere in vin Cascade, non pa sa, me i annan dimoun Cascade ki pe travay La Misere ki zot case pa pe ganny konsidere. Mon panse la ki nou ogmant sa bann Avoka kot AG’s Office, i ava annan plis dimoun pou kapab swiv. E la mon lans en lapel avek de, trwa dimoun Cascade la ki ti pe travay La Misere e ki in bwar sa bann delo i osi ganny sans pour avans zot case. E an dizan sa bann keksoz note ki mon pe siport zot case ki zot in koz ek mwan yer menm. Yer swar mon ti ganny call lo sanmenm sa issue. So mon pe pourswiv zot bann case devan e mon demann zot osi pou met zot zefor ladan, e i a ganny rezourd par sa gouvernman definitivman.\nLot pwen Msye Speaker i konsern dan lalinny Cascade, lalinny letan pe vote dernyenman la, dan lalinny eleksyon la i annan dimoun pe dir ek son kanmarad, mon rapel mwan letan bann dernyen moman nou’n vot sa bann late hours, pe dir ek son kanmarad dan lalinny ki vot pou sanzman, vot pou lopozisyon akoz sa pei la koman eleksyon i fini tou keksoz pou monte, tou keksoz, pa pou kapab viv ankor dan sa pei. Pourtan eleksyon in pase e mon vwar poudir nou ankor stab, mon pa pe dir konmsi tou keksoz i roz mwan, me selman i enportan nou pep, sirtou sa pti dimoun, sa senp dimoun la, i enportan i pa les li tonm dan sa bann demagozi. I enportan ki i focus lo son lavi pourki i vwar li dan sa bidze ki nou lo kote Parti Lepep toultan nou vin aprouve pour li. E ladan i enportan, note Mr Speaker ki nou annan Stabilisation Fund, gro larzan la nou pe vote pou tenir sa pep pou anpes sa bann keksoz ki pe arive dan lemonn afekte li. Savedir ki si nou pa ti fer sa la nou ti pou vwar parey dan tou lezot pei kot pri marsandiz i zis monte an brit an bann akoz sa problenm finansyel, son lefe e osi problenm karbiran ki son lefe i afekte lemonn antye.\nI enterese, ou koz ek bann etranze ki vin Sesel, koz ek dimoun Seselwa ki annan enpe lentelizans i pou eksplik ou Mr Speaker koman sa pti pei la bann dimoun senp ki nou vwar around me i pe think big, pe think lwen, i annan en vizyon e ki zot vwar koman pou anpes lepep ganny afekte sitan dan tou sa problenm. Sa i montre vizyon, lentelizans, konprenezon nou dirizan nou parti, se sa rezon ki ou vwar i apel Parti Lepep akoz i annan lepep a ker, i pe mazin lepep. Parkont nou osi lans en lapel dan tou sa avek nou pep, nou dir li fodre travay e fodre nou debourye.\nMon relans mwan sa lapel konmsi ki nou tou konmsi annou sey fer fason pour nou fer en keksoz pou kapab anplis, konmsi pa kapab zis fye lo gouvernman me anplis, gouvernman a ed ou be selman osi nou bezwen fer nou bout pou kapab vwar dimoun ki pa pe travay dan pei akoz travay i annan. Me selman osi la bann landrwa travay i bezwen osi annan konpasyon. Ou pa kapab letan sa pti dimoun i vini – en dimoun fek train ou pa ekspekte li annan leksperyans, kontrer ou pran li pou kapab donn li leksperyans. So i bann keksoz ki nou bezwen pouse ankor dan nou pei pou kapab realiz tou sa.\nMr Speaker avan mon fini mwan i annan en keksoz ki mon oule fer resorti, e la i konsern Land Transport Agency. Tou dimoun ou rapel dan Lasanble dernyenman ki mwan mon met en ta presyon lo Land Transport Agency e mon kontan note ki mon bann presyon ki mon’n mete i pa’n anven. Mon kontan note ki Land Transport Agency, Minister Transpor, Minis Transpor an personn in ekout mwan, nou’n asize nou’n diskite, e mon vwar poudir in abouti sa keksoz pozitiv pou mon distrik Cascade. La ki mon pe koz ek zot i annan plizyer proze ki pe ganny fer. Land Transport pe aranz nou Cascade ki bann dimoun i a happy dan leo Cascade partou, bis i ava monte koman nou elarzman nou semen i fini, e ki mon’n fini koz avek SPTC osi e SPTC ek gran ker i dir mwan Charles koman i fini elarzi la zafer in bon, ou bis pe vini, i la, nou pe esper ou. Konmsi pou mwan sa i bann keksoz ki pozitiv. Letan mon vot pour en bidze siplemanter mon vwar poudir mon vot i pa’n gate, mon vot in pey fre pour dimoun dan mon distrik pour lepep Seselwa an zeneral, e mon krwar la i vreman enportan ki an retour lepep distrik Cascade i bezwen note sa e fer sir ki letan eleksyon i arrive, i donn mwan sa sipor, sa vot pou kontinyen travay pour zot dan sa bon direksyon.\nMr Speaker i annan keksoz la anmenmtan, mazinen Land Transport nou annan ankor meeting, ozordi dan break Lasanble, mon pa pe zis break mon pou zwenn Land Transport ankor pour nou get lavantaz bann keksoz ki bezwen ganny fer. Akoz? Sanmenm sa problenm ou vwar ek sa bann zafer tender ki nou pe dir. I annan semen ki pe ganny mete lo tender i annan plis ki 1an, be konbyen i pran sa bann zafer tender? I menm zafer ek lekol Cascade, tender i annan plis ki 9 mwan pou renovate lekol, Minister Finans lannen pase in dir i annan sa larzan la. Be ziska ozordi napa renovasyon ki’n fer Msye Vis Prezidan, savedir i montre i annan en problenm somewhere la ek sa bann zafer tender e Madanm Potter Leader of Government Business i annan parfetman rezon dan pwen e argiman ki in avanse.\nNou nou bezwen improve lo sa bann keksoz, e nou Lasanble i la pour nou met sa presyon lo gouvernman lo sa bann bout. Fodre pa zot ankoler letan nou nou met sa presyon, nou pe met sa presyon pou aranze, nou konnen nou pa parfe, nou imen nou ki pe travay dan sa pei me selman i enportan ki nou donn lepep a good deal. Lepep in donn nou en bon manda, nou osi an retour nou bezwen donn li a fair deal pour sa sipor ki in donnen. I bezwen vwar son lekol, si larzan in vote e mon pou siport ankor sa bidze, i bezwen vwar li ladan, i bezwen vwar son piti ladan. Ou pa kapab kontinyen konmsi nou aprouv bidze epi pa fer sa ki nou’n dir fer. Crash barriers ensidswit, bann drenaz. La nou dan sesyon lasesres. Korek. Taler lapli pe vini. Annou fer enpe prevansyon, profite la e larzan in vote annou fer li en fason letan gro lapli in vini i pa ava inond nou tou. Nou a kapab bare enpe. Konmsi annou travay avek sa kalite lespri.\nSo vwala mon lapel ki mon pe mete devan nou Lasanble e devan sa bann diferan Minister ki pou annan larzan la dan sa bidze siplemanter pe ganny aprouve pour zot, pou nou avans devan.\nMr Speaker mon krwar mon’n dir ase e mon pou siport definitivman sa bidze siplemanter. I pa en kestyon ki konmsi nou bezwen vot wi, konmsi wi – non en keksoz ki bon nou bezwen dir i bon. Mwan si pa ti bon la ou konn mwan tre byen mon ti ava dir pa bon. So i bon nou bezwen vot pour sa bidze. Domaz lopozisyon pa la pou donn sa sipor me apre zot menm zot ki pou benefisye plis dan sa bann zafer. So mon krwar lepep i bezwen note sa bann keksoz ki nou pe met devan e vwar poudir nou nou enn ki bezwen kontinyen ganny sa sipor pou fer nou travay marse. Air Seychelles nou vwar, napa fermen Air Seychelles please. Konpran lepep Seselwa, nou pe siporte, nou ki pe sov Air Seychelles la, napa lopozisyon la. Lopozisyon, oli? Napa, nou ki pe sov Air Seychelles. I enportan nou note sa. E nou kot i annan en keksoz ki mal nou dir tyonbo en kou. Si kontra pa ti ganny byen fer nou revwar sa kontra, e kontra in ganny revwar. Vis Prezidan, Minis Finans in dir nou la e pour nou i byen. Se sa direksyon, se sa fason travay e Vis Prezidan mon donn ou parfetman rezon, mon donn ou tou sa sipor pou sa bon travay ki pe ganny fer dan sa pei anba ou direksyon, direksyon Prezidan Michel. Mersi bokou. Mon demann tou dimoun nou Lasanble pou siport sa bidze siplemanter. Mersi Mr Speaker.\nHON CLIFFORD ANDRE\nBonzour Vis Prezidan, bonzour tou manm Onorab. Mr Speaker mon pou bref e spesifik. Mon lentervansyon i vize prensipalman ver bann lafors ki ganny konsidere koman bann law enforcement oubyen bann prevention agency dan Sesel.\nMr Speaker nou’n vwar nivo kriminalite in ogmante isi Sesel e ka bann mert in osi ogmante dan nou pti pei. E avek sa, mwan ki’n pas bokou letan pandan sa bann sitiasyon avek bann zofisye lapolis letan zot pe fer zot bann investigations e osi pandan letan serten case pe ganny pourswiv an kour zot in eksprim bokou difikilte ki zot rankontre. Mon pe anmenn zot konsern enn pti pe devan, departman CID in les mwan konnen ki depi Zanvye zot pe travay konstaman an rezilta sa bann sitiasyon ki nou’n vwar ki nou tou nou okouran. E sa i met bokou presyon lo sa pti git resours ki zot annan.\nMon konnen nou pe travay lo en bidze siplemanter ki pou osi figir lapolis ladan. I ti a bon osi – Onorab De Commarmond in eksprimen ki posibleman tou dimoun ti a kontan vwar li dan en bidze me i pa posib ki nou tou nou ganny figire dan en bidze oubyen dan bidze siplemanter at one go. Me i enportan ki nou vwar sa bann fasilite ki swa imen, ki swa lekipman pourki sa departman i ava kapab desarz zot responsabilite a la oter e ki bann sitiasyon ki ganny prezante devan lakour i ganny fer dan en fason ki annord, ki konkret, ki mon pa pou kapab dir full proof me at least ki annan bokou respe, i komann bokou respe lakour e bann l’homme de loi ki pe deal ek sa sitiasyon.\nMr Speaker zot in osi enform mwan ki zot kondisyon saler i enn ki osi merit ganny konsidere akoz i annan diferan laspe, diferan kondisyon ki ganny mete, e mon a met sa devan Minis Finans ki osi Vis Prezidan pou kapab sey gete ki manyer nou incentivize sa bann zofisye pourki zot a fer en travay pli a la oter.\nMr Speaker mon dezyenm konsern se an relasyon avek departman, avek sa entity NDEA. Ozordi nou pe met a dispozisyon NDEA oubyen nou pe aprouv en bidze signifikan pour NDEA. NDEA pe fer en travay ki komann respe bokou dimoun. Nou tou Sesel nou ti a kontan vwar nou pei parey Prezidan in dir free of drugs. Me an fezan sa travay mon pou osi demann avek bann zofisye NDEA pou fer sa travay an konformite avek bann lareg ki an plas, akoz mwan menm mwan mon’n witness first hand Vis Prezidan atraver Mr Speaker sitiasyon ki’n arive devan mwan kot in annan zanfan, kot in annan vye dimoun e i sokan pou vwar sa bann sitiasyon e mon’n anmenn a latansyon zot lotorite konsernen kot zot in donn mwan lasirans zot ava get dan sa bann sitiasyon. Mon pe dir sa akoz souvannfwa ou ganny dimoun ki vin fer sa bann rapor avek ou me toultan nou sey rod en fason pour nou eskiz konportman serten zofisye dan NDEA si nou pa’n vwar sa sitiasyon nou menm. Mon’n ganny lasirans ki zot pou fer zot bann training enpe pli for, enpe plis direktiv pour ganny donnen avek sa bann zofisye e dan sa lespri kot nou koman en Lasanble nou pe aprouv en bidze siplemanter pour sa lorganizasyon ki mon’n koz lo sa size e mon’n donn zot first hand notice ki mon pou koz lo sa size me mon pa pou koz lo sa sitiasyon ki mon’n witness mwan menm akoz mon’n fini met a zot latansyon.\nMr Speaker trwazyenm entity ki mon ti a kontan tous lo la pandan sa bidze siplemanter se FIU. Mr Speaker i annan parfwa kot en rapor i ganny fer kot sa entity me letan ki i pran pour li initiate sa investigation i tro lontan. Eski sa i;\nSi sa i leka mon krwar nou pe fer en legzersis ki sibstansyel la pour nou beefup sa bann entity pour zot kapab desarz zot responsabilite a la oter.\nMr Speaker mon pa pou koz lo bann sitiasyon ki bann koleg avan mwan in koz lo la, e avek sa mon pou dir ki mon pou siport sa bidze siplemanter e mon osi oule oule dir avek Minis Finans ki felisitasyon pour sa bon fason ki finans nou pei pe ganny zere e sa pep Seselwa i dir ou mersi e zot vwar e zot donn garanti ki prosen round zot pou donn 25 sipor pour Sesel. Mersi.\nViz Prezidan right of reply.\nMr Speaker mon ti a kontan remersye tou le 3 entervenan lo sa proze delwa. Mon pou fer li mon responsabilite pou mwan follow up lo serten bann pwen pertinan ki zot in met dan mon latansyon e mon osi mon ti a kontan dir bann pwen ki zot menm zot zot pe follow up, silvouple kontinyen follow up akoz mon krwar se atraver sa team work, ou konnen fri nou travay i rezilta team effort, tou dimoun ki pe kontribye, tou dimoun ki reste angaze pou fer sir ki ler nou dir vwala lafason ki polisi gouvernman i bezwen ganny enplimante, polisi gouvernman i ganny enplimante dan tel fason.\nSi nou krwar ki i annan serten problenm mon krwar nou sorti e nou kominike, nou koze. Ler nou koze nou eksplike, dimoun i konpran. Be sa ki pli enportan se revwar lafason petet lafason ki nou fer keksoz, akoz Minister Finans i pa oule en repetisyon sa ki’n arive lannen pase. Parey zot konnen lannen pase Desanm nou’n close budget avek larzan, larzan pour bann proze. Pa kapab, Land Transport i enn, pa kapab. Savedir nou vin devan Lasanble nou vot pour larzan, larzan i bezwen ganny depanse, e Leader of Government Business in fer en remark ki byen, i enportan ansanm avek Onorab De Commarmond, i enportan pou nou vwar pa akoz nou en lazans, nou manda se fer li ki vedir ki nou tousel ki bezwen fer li, pa vre? Mon krwar the thinking is se ki nou annan toultan kontrol lo sa ki nou apel specification of sa travay ki devret ganny fer. Par egzanp fodre toultan nou annan kontrol lo lafason lo ki kalite drenaz ki nou bezwen fer, ki kalite grander semen ki nou bezwen ganny fer. Me i pa vedir ki nou ki bezwen fer sa semen.\nDan en kote ou annan en Prezidan ki pe dir leve debourye, dan en kote ki ou annan en Minister ki pe train bann zenn Seselwa SIT, mason ensideswit ki ler pe fini zot letid pa pe fer louvraz mason, me ki i anvi fer lezot kalite louvraz. Donk nou devret outsource sa bann travay, ouver, les Seselwa fer, train zot e dir vwala lafason ki nou ti a kontan ki bann drenaz dan distrik Cascade i bezwen ganny fer, vwala lafason ki nou ti a kontan ki semen dan montan Capucin i ganny fer. Vwala ki manyer bann feeder roads, nou apel sa bann semen santye dan distrik Anse Etoile i bezwen ganny fer, Danm Lerwa, Anse Louis, dan tou nou bann distrik.\nMe nou koman en lazans nou pa pou kapab fer li nou tousel, si nou krwar nou fer nou tousel Desanm sa lannen pou ankor larzan. Donk nou bezwen revwar sa. E sa se the change of the mindset ki bezwen ganny revwar, enpe partou i pa zis lo sa lazans, revwar nou rapor ant en manda spesifik ki nou ganny demande e nou responsabilite pour nou monitor zis parey lalimyer. Ou konpran mwan? Sa zenn fiy dan montanny Bougainville laba ki’n ganny en plas travay dan en lotel, apre ki in fer de semenn li in kit travay. Ou konnen akoz in kit travay? In kit travay akoz son prop sekirite, akoz kot bis i debark li napa lalimyer. Prezan ler nou take up sa dan finans ler nou diskite nou dir, regarde problenm larzan? Nou bezwen pe vwar ki manyer nou pou fer sa. Donk nou nou krwar ki i annan kontrakter dan sa pei ki moman in arive ki zot annan lekipman zot kapab met lalimyer lo bann poto elektrik provided ki PUC i annan kontrol specification, pa vre? Me nou larg lanmen Seselwa, nou fer sir ki bann kontrakter i fer sa travay e nou monitor.\nMr Speaker nou en gouvernman lepep, par lepep e pour lepep e nou bezwen fer sir ki ler Prezidan i dir nou koumsa nou bezwen deliver en servis zot konpran ki pe dir? I pe dir nou bezwen regarde sa ki matter pour sa sitwayen ordiner. Pa sa ki matter pour nou koman serviter me sa ki matter pour li. E nou dan biznes amelyor lavi nou sitwayen e sa manda ki Prezidan in gannyen set en manda pour li kontinyen fer la diferans dan lavi nou popilasyon, fer diferans dan sa servis ki nou popilasyon i donnen. E nou pe al travay tre dir pour nou regard, parey Onorab MNA Takamaka Terrence toultan i kontan dir, eskiz mwan Onorab Mondon i kontan dir, nou bewen regard bann process, bann prosedir, bann sistenm enpe partou akoz ler ou annan sa bann prosedir e bann sistenm ki transparan tou dimoun i compete, ou konpran sa? E vwala sa latas enorm ki nou annan pou nou fer li.\nMe an sa ki konsern larzan nou pe fer byen, nou a fer sir ki larzan i la, me selman nou bezwen fer sir ki larzan i bezwen ganny depanse pou fer sir ki sa sitwayen ordiner i vreman vwar ler zot reprezantan lepep i aprouv en bidze, ki manyer i annan en signifikasyon enportan pour li e ki manyer i vwar ki son lavi i amelyore par sa vot ki nou donnen isi ler nou pe pran en vot lo bidze.\nFinalman Mr Speaker mon dir ou mersi, e tou bann Manm Lasanble Nasyonal pour sipor ki tim dan Finans pe ganny donnen pour nou kapab kontinyen fer nou travay. E mwan sa ki fer mwan en gran plezir se ki pep Seselwa in deside mentenir son lalinny ekonomik. E pour mwan i sel lalinny ekonomik ki pou annan sa ki nou apel prosperite partaze pour tou Seselwa. Mersi.\nIn ariv ler pour nou pran en vot lo merit sa Bill, tou bann ki an faver? Okenn ki kont? Mon a ganny en formal second reading.\nA Bill of an Act to provide for the purposes of a supplementary estimate approved by the National Assembly.\nNou bezwen pran en desizyon si nou pou commit sa Bill to Committee Stage. Mon a ganny en mosyon alors pour nou sot Committee stage.\nMr Speaker anbar order 91 (1) mon ti a kontan move ki nou suspend order 65 to 70.\nMsye Speaker mosyon in ganny segonde.\nNou a pran en vot lo la. Tou bann ki an faver, okenn ki kont? Mon a ganny en motion for third reading.\nMr Speaker mon move ki Supplementary Appropriation Bill, 2011 i ganny lir en trwazyenm fwa.\nMr Speaker mosyon in ganny segonde.\nBon nou a pran en vot. Bann ki an faver lev zot lanmen. Personn pa kont. Mon a ganny mwan en third reading.\nBill in pase e nou pou adjourn ziska Mardi 9er bomaten.


Eski ou predikasyon i parey laroze? | Letid\nLatour Veyer (Edisyon letid) | April 2016\nLIR AN Afrikaans Aukan Baoule Batak (Karo) Batak (Toba) Biak Bislama Cakchiquel (Western) Cambodian Chitonga Chokwe Chol Cibemba Cinyanja Dangme Drehu Efik English Ewe Fon French Ga Garifuna Greenlandic Haitian Creole Hausa Hiri Motu Hmong (White) Iban Igbo Isoko Italian Javanese Kabiye Karen (S'gaw) Kazakh Kikaonde Kikongo Kiluba Kisi Kisonge Kongo Kreol Seselwa Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mbunda Mixe (North Central) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nigerian Pidgin Nyaneka Nzema Otetela Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Silozi Spanish Swahili (Congo) Swati Tahitian Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallisian Wayuunaiki Welsh Xhosa Yoruba Zulu\nEski ou predikasyon i parey laroze?\nNOU predikasyon i enportan e i annan valer. Me pa tou dimoun ki nou pres avek ki konpran sa. Menm si dimoun i enterese avek sa ki Labib i dir, zot pa toultan santi ki i enportan pour etidye Parol Bondye avek nou.\nPran par egzanp Gavin. I ti pe asiste renyon kot Lasal Rwayonm, me i pa ti anvi etidye Labib. Gavin i dir ki i pa ti konn gran keksoz lo Labib e i pa ti anvi ki lezot i konn sa. I ti per ki i ti pou ganny demande pour zwenn en larelizyon e i pa ti anvi ganny anbete. Ki ou panse? Eski i ti posib pour ed Gavin? Mazin lo sa bon lefe ki bann lansennyman Labib i kapab annan lo en dimoun. Zeova ti dir avek bann Izraelit: “Mon parol pou degoute parey laroze, i pou parey bann pti grenas lo zerb.” (Deterononm 31:19, 30; 32:2) I byen pour aprann detrwa keksoz konsernan laroze e konpar li avek nou predikasyon, pour nou kapab ed “tou [“sort kalite,” NW] dimoun”.—1 Timote 2:3, 4.\nKI MANNYER NOU PREDIKASYON I KAPAB PAREY LAROZE?\nLaroze i dous. Laroze i ganny formen gradyelman, anmezir ki limidite dan ler i transformen pour vin bann gout delo. Ki mannyer parol Zeova ti “degoute parey laroze”? I ti koz avek son pep zantiman avek ladouser e montre ki i ti enterese avek zot. Nou imit li ler nou demontre respe pour krwayans lezot. Nou ankouraz zot pour rezonn pour zot menm e fer zot prop desizyon. Ler nou demontre sa kalite lentere personnel, dimoun pou pli pare pour aksepte sa ki nou dir e nou predikasyon pou vin pli efikas.\nLaroze i rafresir. Nou predikasyon pou rafresi lezot ler nou mazin lo diferan fason pour ed zot aprann plis lo laverite. En frer ki apel Chris, ki ti premye pour ofer Gavin en letid Labib, pa ti esey met presyon lo li pour aksepte. O kontrer, i ti esey rod diferan fason pour fer Gavin santi li pli konfortab pour diskit lo Labib. Chris ti dir avek Gavin ki i annan en mesaz enportan ki ganny diskite dan Labib e si i aprann konn sa mesaz, sa pou ed li konpran bann renyon pli byen. Apre sa, Chris ti eksplike ki se bann profesi Labib ki ti konvenk li personnelman ki Labib i vre. Pour fini kont, zot ti fer bokou diskisyon lo ki mannyer bann profesi ti ganny akonplir. Sa bann konversasyon ti rafresi Gavin e i ti finalman aksepte en letid Labib.\nLaroze i enportan pour lavi. Pandan letan so e sek an Izrael, lapli i kapab pa tonbe pour plizyer mwan. Si i napa sa limidite ki laroze i donnen, bann plant i sek e mor. Zeova ti predir ki dan nou letan i ti pou konmsi i annan en lasesres, setadir, ki dimoun ti pou swaf “pour antann parol Zeova.” (Amos 8:11) I ti promet ki bann Kretyen swazir ti pou vin “parey laroze ki sorti kot Zeova” anmezir ki zot pres sa bon nouvel Rwayonm, avek led “lezot mouton.” (Mika 5:7; Zan 10:16, NW) Sa mesaz ki nou prese i form parti sa provizyon Zeova pour donn lavi sa bann ki swaf laverite. Eski sa mesaz i annan valer pour nou?\nLaroze i en benediksyon sorti kot Zeova. (Deterononm 33:13) Nou predikasyon i kapab vin en benediksyon ouswa en kado pour sa bann ki aksepte. Letid Labib ti en benediksyon pour Gavin akoz i ti ed li trouv larepons tou son bann kestyon. I ti progres vit, batize e ozordi i kontan pour pres sa bon nouvel Rwayonm avek son madanm Joyce.\nTemwen Zeova pe ranpli later avek bon nouvel Rwayonm\nAPRESYE OU PREDIKASYON\nLer nou konpar nou predikasyon avek laroze, sa i kapab ed nou pour konpran ki nou bann zefor personnel dan predikasyon i annan valer. Ki mannyer sa? Bann senp gout delo pa kapab fer gran keksoz, me kot i annan plizyer milye gout laroze, later i ranpli avek limidite. Pareyman, sa ki nou fer personnelman dan predikasyon i kapab paret ptigin pour nou. Me avek zefor plizyer milyon serviter Zeova, en temwannyaz i ganny donnen “partou dan lemonn.” (Matye 24:14) Eski nou predikasyon pou vin en benediksyon sorti kot Zeova pour lezot? Wi, nou mesaz pou vin zis parey laroze, ki dous, rafresisan e enportan pour lavi!\nReste fidel e ganny laprouvasyon Bondye\n‘Kontinyen andire parski sa pou form nou konpletman’\nRezon ki nou merit zwenn ansanm pour ladorasyon\nKontinyen pa pran kote dan sa lemonn divize\nBIOGRAFI Bann leser i vin bann vre ser spirityel\nLATOUR VEYER (EDISYON LETID) April 2016


Moss Travel Media on Blogger: #Graffiti on an underpass in #Birmingham. I quite liked the fact that the artist quoted #Morrissey at the end (not visible in photo) with "if a double decker bus, smashes into us". #art #street #culture #Brummy #hiphop #word #travel #tourism #tourist


Gard en fizi pour proteksyon\nEski en Kretyen i kapab gard en fizi ouswa en rivolver pour protez son lekor kont lezot?\nBann Kretyen i swiv bann prensip Labib ler zot pe deside ki mannyer pour defann zot lekor. Sa bann prensip i montre ki i ti pou mal pour en Kretyen servi bann zouti tel parey fizi ouswa rivolver pour protez son lekor kont lezot imen. Mazin lo sa bann pwen swivan:\nPour Zeova, lavi en imen i sakre. Psalmis David ti ekri sa lo Zeova: “Ou menm sours lavi.” (Psonm 36:9) Alor, si en Kretyen i deside pour defann son lekor ouswa son propriyete, i pou bezwen fer tou son posib pour evite vin koupab pour versman disan, setadir responsab pour lanmor en dimoun.—Deterononm 22:8; Psonm 51:14, NWT.\nI vre ki nenport lobze ki en dimoun i servi pour defann son lekor i kapab fer sa dimoun koupab pour versman disan. Par kont, i pli fasil pour touy en dimoun avek en fizi swa par aksidan ouswa par ekspre. * (Vwar not.) Deplis, en ataker i kapab deza annan en serten lafreyer, alor si i vwar en fizi, sa sityasyon pou kapab vin pli danzere e en dimoun i kapab ganny touye.\nLer Zezi ti dir son bann disip anmenn bann lepe sa zour swar avan i ti mor, i pa ti pe dir zot anmenn sa bann lepe pour defann zot lekor avek. (Lik 22:36, 38) Plito, Zezi ti oule ansenny zot en leson: Son bann disip pa devret servi vyolans, menm ler zot pe ganny atake par en lafoul dimoun ki annan zarm. (Lik 22:52) Apre ki Pyer ti servi son lepe pour atak lesklav granpret, Zezi ti dir li: “Remet ou lepe dan son plas.” Apre, Zezi ti donn en prensip ki gid tou Kretyen ziska ozordi: “Tou sa ki servi lepe pou mor par lepe.”—Matye 26:51, 52.\nParey i’n ganny predir dan Mika 4:3, “avek zot lepe, [pep Bondye] pou fabrik pyos e avek zot lans zot pou fer fosi.” Bann vre Kretyen i annan sa repitasyon konman bann dimoun ki viv anpe avek lezot. Zot swiv bann lalwa ki Bondye ti enspir Pol pour ekri: “Pa rann personn mal pour mal” e “viv anpe avek tou dimoun.” (Romen 12:17, 18) Menm si Pol ti pas dan bann sityasyon difisil ki enkli “danze akoz voler,” i pa ti zanmen al kont bann prensip Labib pour protez son lekor. (2 Korentyen 11:26) O kontrer, i ti met son konfyans dan Bondye e i ti ekout sa konsey ki dir, “plito lasazes [ki dan Labib] ki bann masin lager.”—Eklezyast 9:18.\nPour bann Kretyen, lavi i pli enportan ki bann keksoz materyel. Nou konnen ki “pa sa bann keksoz ki donn [en dimoun] lavi.” (Lik 12:15) Alor, si nou koz zantiman avek en voler ki annan en fizi e sa napa okenn lefe lo li, nou swiv konsey Zezi: “Pa lager avek en move dimoun.” Sa i kapab vedir ki nou les li pran tou sa ki i anvi. (Matye 5:39, 40; Lik 6:29) * (Vwar not.) Byensir, i ti pou pli bon si nou pa vin en target pour bann voler. Petet i ti pou annan mwens sans ki zot atak nou si nou swiv sa konsey ki Labib i donnen e evite ‘demonstre akoz nou bann keksoz materyel.’ (1 Zan 2:16) I pou osi en proteksyon pour nou si nou bann vwazen i konnen ki nou bann Temwen Zeova ki viv anpe avek tou dimoun.—Proverb 18:10.\nBann Kretyen i respekte konsyans lezot. (Romen 14:21) Si serten frer ek ser i konnen ki enn zot konpanyon Kretyen i annan en fizi pour protez li kont lezot, zot kapab soke oubyen i menm kapab annan en move lefe lo zot spirityalite. I vre ki legalman nou kapab annan drwa pour annan en fizi, me vi ki nou kontan nou bann frer ek ser, nou pa pou zanmen fer nanryen ki pou fer zot tonbe.—1 Korentyen 10:32, 33; 13:4, 5.\nBann Kretyen i anvi vin en bon legzanp pour lezot. (2 Korentyen 4:2; 1 Pyer 5:2, 3) Si en Kretyen i annan en fizi pour protez son lekor, bann ansyen pou konsey li dapre Labib. Si i deside gard son fizi, sa dimoun pa pou en bon legzanp pour lezot. Alor, sa frer pa pou kapab ganny okenn responsabilite oubyen privilez dan kongregasyon. Sa i osi aplik pour en Kretyen ki kontinyen port en fizi pour son travay. I ti pou pli byen si i esey rod en lot travay. *—Vwar not.\nEn Kretyen i devret fer son prop desizyon lo konman i pou protez son lekor, son fanmir, son bann keksoz e osi ki travay i pou fer. Me ler i pe fer sa bann desizyon, i bezwen baz zot lo bann prensip Labib. Nou Bondye ki saz in donn nou sa bann prensip akoz i kontan nou. Se pour sa rezon ki bann Kretyen ki annan en bon relasyon avek Zeova i swazir pour pa gard en fizi pour protez zot kont lezot. Zot konnen ki si zot met zot konfyans dan Bondye e swiv bann prensip Labib dan zot lavi, zot pou ganny vre sekirite pour touzour.—Psonm 97:10; Proverb 1:33; 2:6, 7.\nPandan gran ladetres, bann Kretyen pou depan lo Zeova e zot pa pou esey defann zot lekor\n^ par. 3 En Kretyen i kapab deside pour annan en fizi pour touy bann zannimo pour manze oubyen pour protez son lekor kont bann zannimo feros. Me ler i pa pe servi sa fizi, i devret tir tou boulet ladan, i menm kapab demont sa fizi e met li dan en landrwa kot personn pa pou ganny akse avek. Dan bann landrwa kot i ilegal pour posed en fizi ouswa gouvernman i met restriksyon lo lekel ki kapab annan en fizi, tou Kretyen i devret obei lalwa.—Romen 13:1.\n^ par. 6 Pour aprann konman pour defann nou lekor kont vyol, vwar sa lartik “How to Prevent Rape” dan Awake! le 8 Mars 1993.\n^ par. 2 Pour plis lenformasyon lo bann travay kot ou bezwen port en fizi, vwar Latour Veyer an Angle pour le 1 Novanm 2005 paz 31 ek Latour Veyer le 15 Zilyet 1983 paz 25-26.\nKestyon lekter—Zilyet 2017


Porsche montre sa nouvelle Panamera Turbo ! | Sports mécaniques\nPorsche montre sa nouvelle Panamera Turbo !\n29 juin 2016 Nitunews\nLewis Hamilton veut faire sa propre supercar !Nouvelle Porsche Panamera: découvrez la première vidéo en direct sur Caradisiac mardi 28 juin à 21h Search for:


Premye lensidan ti raporte ariv La Retraite kot en msye 54-an ti raporte ki en zonm avek 2 madanm ti’n pik li lo son ledo letan zot ti atake e vol li. Swivan lanket lapolis ti aret e anmenn sa 3 sispe ankour kot zot in fer 14 zour lo rimann avan ganny large lo serten kondisyon ki enkli en kosyon 10,000 roupi sakenn.\nLapolis in fini konplet lanket dan sa ka e sa 3 sispe pou repas ankour le 3 Out kot zot ekspekte ganny sarze.\nSa konplenan msye pe ganny swiv par lotorite medikal.\nSa lot rapor ti ganny fer le 30 Zen par en madanm ki dir konmkwa en zonm ti menase pour pik li avek sereng, antre ek li dan son loto lo carpark dan zanmerant waterfront, fer li dray ziska dan zanmerant premye ronpwen zil Perseverance. Arivan anndan obor lanmer ki vir avek ex “Casamar”, sa zonm ti’n fors li bwar en likid ki ti dan en boutey. Sa madanm ti raporte ki sa ki i ti’n konsonmen ti’n rann li sou e ler i ti reveye e repran dan limenm i ti ganny sans demar son loto e sove lefet ki sa zonm ti enpe a lekar avek son transpor.\nSa madanm ti egalman raporte ki en sonm larzan ki ti dan son sak ti’n ganny vole. Konpare avek premye ka kot mark pike ti ganny trouve lo sa msye, dan ka sa madanm egzaminasyon fer par lotorite medikal pa’n reisi arive dekouver mark pikir lo li. Toudmenm li osi in ganny swiv par lasante.\nLapolis i ankor pe kontiny zot lanket dan sa ka e pe demann manm piblik ki annan lenformasyon lo sa ka ki kapab ed zot avek zot lanket pour kontakte biro CID.


Lagt inn av Silkesauen kl. 19:54 Ingen kommentarer:\nLagt inn av Silkesauen kl. 08:00 Ingen kommentarer:


Gas Condensing Steam Boiler Prices - ZOZEN Boiler\n2019-11-13 · Best fit: You'll like this boiler if you prefer the lower upfront cost of a non-condensing unit and want a reliable, traditional boiler instead of a tankless boiler. The difference between condensing and non-condensing boilers is explained in our Boiler Buying Guide. Peerless Boiler MI Gas Boiler Series


Long term pain in sacral region in teenager. | Ask The Doctor\nLong term pain in sacral region in teenager.\nPatient : My 15 year old son (6'1", 140 lb.) has been experiencing pain in the sacral area of his back for the better part of three years. He did eight weeks of PT which did not help. It hurts the worst when he sits at school on the hard chairs, but also bothers him when he is doing other things. He remembers no injury that started the pain. He has had x-rays which show no abnormalities, however on the note it says "spina biffida occulta noted at S1". I took him to an orthopedic specialist today who claims it's muscular and is sending him back for more PT. I just know it's not muscular, but I will give PT another try. What is my next step to try and figure this out if therapy doesn't help? What kind of specialist can I bring him to?


Pin by morgane pasqualini. on à table! | Pinterest | Martha stewart, Fluffy pancakes and Skillet


Op-Ed: I'm an evangelist and a Trump voter. But Trump as the 'second coming of God' is blasphemous. - Opinion - Burlington County Times - Westampton, NJ


Le lun. 27 mars 2017 pour 230 € TTC\nLe mar. 28 mars 2017 pour 230 € TTC\nLe mer. 29 mars 2017 pour 230 € TTC\nLe jeu. 30 mars 2017 pour 230 € TTC


Lotfi double kanon – Elm kbir. Lotfi double kanon – Dima bien. Lotfi double kanon – breakdance. Lotfi double kanon – Netmena. Il obtient son Bac en mathématiques en au lycée Saint Augustin à Annaba , puis un diplôme d’ Ingénieur d’ état en géologie en de l’ université d’ Annaba. Lotfi double kanon – Hip hop lotfreestyle.\nLotfi double kanon – Amdjed Jojo. Lotfi double kanon – Kon majitch ana. Lotfi double kanon – Kaviya. Issu d’une famille graguit, son père est ouvrier et sa mère femme au foyercelui-ci a grandi dans une famille de quatre enfants, deux garçons et deux filles. Découvrez les offres musicMe Pro: Tous les albums de Lotfi Double Kanon. Lotfi double kanon – Koul youm 1.\nLotfi double kanon – Rayhoum.\nLotfi double kanon – La Fierte. Lotfi double kanon – Manich fou.\nLotfi double kanon – Dor biha. Lotfi double kanon – Kifhoum. Lotfi double kanon – Allez Allez. Lotfi double kanon – Khalli Nahder. Lotfi double kanon – Kavia live. Lotfi double kanon – Darou Rayhom. Lotfi double kanon – Tawra. Lotfi double kanon – Katatrophe li rebito. Lotfi double kanon – Lotfreestyle. Lotfi double kanon – Taoura.\nLotfi double kanon – Goul el mama Remix. Lotfi double kanon – Intro Kauchmar. Lotfi double kanon – Aar Alikoum.\nLotfi double kanon – Klemi Lotfi double kanon – Enidame. Lotfi double kanon – Thawra.\nChkoun, Yafhamni, et Nahlem bebladi. Lotfi double kanon – Zawalli remix.\nLotfi double kanon – Virus. Lotfi double kanon – Kif kount nezha. Lotfi double kanon – Chikha felkarti. Lotfi double kanon – Kon majitch ana. Lotfi double kanon – Lotfi DK site. Lotfi double kanon – Sur scene. Issu d’une famille modeste, son père est ouvrier et sa mère femme au foyercelui-ci a grandi dans une famille de quatre enfants, deux garçons et deux filles.\nLotfi double kanon – Science f;rass niveau 3. Lotfi double kanon – Pale Estime Lotfi double kanon – Sonore TV. Lotfi double kanon – Rap ta3 zwawla.\nLotfi double kanon – Fhad lblad. Lotfi double kanon – Lotvi El Mama. Il se fera remarquer une deuxième fois lors de son passage sur les scènes Annabi en présentant au public ce nouveau style de musique algérien. Lotfi double kanon – Ndir el rap. Lotfi double kanon – Ya Allah.


Ed ou fanmir pour mazin Zeova\nNou minister ek lavi Kretyen–Kaye renyon | Mars 2017\nLIR AN Abbey Abui Acholi Afrikaans Albanian Altai Alur Amharic Arabic Armenian Armenian (West) Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Boulou Brazilian Sign Language Bulgarian Bété Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik English Esan Estonian Ewe Faroese Fijian Finnish Fon French Ga Galician Garifuna Georgian German Gokana Greek Greenlandic Guarani Guerze Gujarati Gun Haitian Creole Hausa Hebrew Herero Hiligaynon Hindi Hmong (White) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kekchi Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kreol Seselwa Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mixe (North Central) Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (Cameroon) Polish Portuguese (Brazil) Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Soli Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nVi ki bann Zwif ti’n oubliy Zeova, Zeremi ti ganny demande pour averti zot lo sa destriksyon ki ti pou arive akoz zot ti’n oubliy Zeova, zot Bondye. (Zer 13:25) Ki mannyer sa nasyon ti’n tonm dan sa kondisyon spirityel? Bann fanmir Izraelit ti nepli ador Zeova. I kler ki bann sef fanmir pa ti pe swiv gidans Zeova ki trouve dan Deterononm 6:5-7.\nOzordi, bann fanmir ki pe servi Zeova fidelman i fer kongregasyon solid. Bann sef fanmir i kapab ed zot fanmir pour mazin Zeova ler zot annan en bon progranm Ladorasyon Fanmir ki regilye. (Ps 22:27) Apre ki zot in get sa video “These Words . . . Must Be on Your Heart”—Family Interviews, reponn sa bann kestyon:\nKi serten fanmir in fer pour sirmont bann difikilte pour zot kapab fer ladorasyon fanmir?\nKi serten byenfe ou gannyen ler ou annan en bon progranm Ladorasyon Fanmir ki regilye?\nKonsernan ladorasyon fanmir, ki bann difikilte ki mon rankontre e ki mannyer mon kapab sirmont zot?\nPartaze Partaze Ed ou fanmir pour mazin Zeova\nBANN TREZOR DAN PAROL BONDYE “Mon pou avek ou pour protez ou”\nBANN TREZOR DAN PAROL BONDYE Zot ti aret fer lavolonte Bondye\nVIV KONMAN EN KRETYEN Lekel ki pe fer lavolonte Zeova ozordi?—Ki mannyer pour servi sa brosir?\nBANN TREZOR DAN PAROL BONDYE Imen i kapab reisi selman avek gidans Zeova\nVIV KONMAN EN KRETYEN Listen to God—Ki mannyer pour servi sa brosir?\nBANN TREZOR DAN PAROL BONDYE Izrael ti oubliy Zeova\nVIV KONMAN KRETYEN Ed ou fanmir pour mazin Zeova\nText Opsyon pour download bann piblikasyon dan forma elektronik NOU MINISTER EK LAVI KRETYEN–KAYE RENYON Mars 2017\nPartaze Partaze NOU MINISTER EK LAVI KRETYEN–KAYE RENYON Mars 2017\nNOU MINISTER EK LAVI KRETYEN–KAYE RENYON Mars 2017


Tiki Koro Central Otago Pinot Noir 2019 | Yvonne Lorkin – Wine & Food Creative\nTiki Koro Central Otago Pinot Noir 2019\nJuly 21, 2020By Yvonne\nTiki Koro Central Otago Pinot Noir 2019 $34.99 Fermented in open-topped fermenters, this intensely spicy Central Otago pinot noir is one that ticks boxes if you’re a fan of spiced cherry, exotic scents, wild red notes like redcurrant, rhubarb and raspberry. It’s juicy, multi-layered and shows refreshing acidity and a silky finish. http://wwww.tikiwine.com


Land Surveyer in Glen Lyon, PA 18617| Call 800-328-4150\nHome » PA » Land Surveyer in Glen Lyon\nIn addition to identifying boundaries and obtaining the required building permits, architects and engineers will need a topographic survey that identifies elevation features in order to create a site plan. land surveyer in Glen Lyon, PA. land surveyer in Glen Lyon, PA. Construction of tall structures often requires the review of site planning surveys prior to breaking ground.\n18617, 18519, 17963, 17872, 18622, 18411, 17865, 18846, 18331, 18346, 18466, 18201, 17949, 18067, 18403, 17731, 18451, 17886, 17931, NOT APP, 18801, 18334, 18430, 18624, 18656, 17976, 18844, 18218, 17968, 18626, 18601, 18014, 18235, 18413, 18627, 18426, 18632, 17857, 18436, 18709, 19564, 17948, 18828, 17836, 19507, 18079, 18424, 18354, 18064, 18251, 18078, 18823, 19549, 17825, 17772, 17929, 18038, 18320, 18342, 17777, 17768\nLand Surveyer in Glen Lyon, PA


FRONTIGNAN - Candidature Arrouy : son bilan sera son boulet ! - Hérault Tribune\nFRONTIGNAN – Candidature Arrouy : son bilan sera son boulet !\nVendredi 29 novembre, la majorité municipale sortante a mis fin au faux suspens qui…


Lasanble i retir sispansyon lo bidze trwa lorganizasyon -Seychelles Nation\nLasanble i retir sispansyon lo bidze trwa lorganizasyon |27 September 2019\nSispansyon lo en sonm total R6.828, 676 milyon ki Lasanble ti mete lo serten porsyon bidze pour trwa lorganizasyon pandan diskisyon lo zot depans lannen pase in ganny leve apre en rekonmandasyon Minister Finans, Komers, Lenvestisman ek Planifikasyon Ekonomik ki i’n satisfe avek travay ki zot in fer.\nKomite ki sirvey kont piblik dan Lasanble (FPAC) e reprezantan minister finans ti zwenn Mardi dan en miting ki ti dirize par sekreter deta pour Finans, Msye Patrick Payet. Tyermenn FPAC, Msye Wavel Ramkalawan, ti dan sesyon Lasanble yer bomaten prezant en kopi sa rapor ki’n sinyen par reprezantan toulede parti dan Lasanble ki manm sa komite avek Spiker Nicholas Prea avan ki i ti donn Lasanble detay lo sonm pour sak antite.\nMinister Finans, Komers, Lenvestisman ek Planifikasyon Ekonomik in rekonmande ki sa sonm i ganny large akoz zot satisfe ki sa bann larzan ava servi pour sa bann depans swivan;\nSPDF – en sonm R800 mil dan son bidze ti sispann an Zanvye sa lannen akoz i ti’n ganny mete anba en swadizan depans pour VVIP dan kan Barbarons. Akoz sa largiman pa ti kler dan deba, sa sonm ti ganny sispann.\nSPDF in eksplike ki sa sonm ti ganny servi pour aste karbiran pour lakour defen Prezidan Albert Rene e osi kan larme Barbarons. Sa fasilite ti ganny kennsel an Zanvye 2019 e tou karbiran i santralize e kontrole pli byen par SPDF.\nMsye Ramkalawan i dir SPDF in asir FPAC ki sa fasilite donn karbiran Barbarons in nepli e Seypec in nepli al laba pour anmenn karbiran. SPDF in osi eksplike ki kou loperasyon pour zot fer patrol dan bann zil elwannye pou ogmant plis ki zot bidze e sa zot in dir i pou akoz fre transportasyon karbiran pour avyon lo zil ki tre ser. Msye Ramkalawan i dir ki FPAC ti trouv sa pa akseptab e i ti alor rekonmande ki IDC avek SPDF zot devret negosye en pri rezonnab pour transportasyon karbiran avyon vi ki toulede lorganizasyon i pour Leta e ki SPDF i kouver IDC espesyalman dan bann moman detres.\n“Sa sonm R800,000 pou alor ed SPDF kapab mentenir sa bann loperasyon san afekte lezot morso son bidze,” Msye Ramkalawan in dir.\nI ti osi azoute ki FPAC i rekonnet ki SPDF in ganny en 2enm avyon Dornier ki pou otomatikman ogmant son kou loperasyon. Alor FPAC i rekonmande ki sa sonm i ganny large baze lo langazman SPDF pour koup lo labi ki ti annan lo karbiran.\nIndustrial Estate Authority (IEA) – dan sa ka en sonm R2.5 milyon dan son bidze ti ganny sispann an Desanm 2018 e ti pou ganny large si sa antite ti fer en zefor pour kolekte omwen R5 milyon lo son bann det pandan premye sis mwan 2019.\nMsye Ramkalawan i dir ki IEA ti eksplike ki sa sonm R13 milyon ki swadizan dimoun ti dwa li pa ti korek e sa i ti baz lo lefe ki son bann rikord i an dezord e in menm dir ki i annan serten ki zot ti krwar i dwa me an realite zot in pey anplis.\n“IEA in kolekte R7.7 milyon dan det kouran parmi preski R7.8 milyon reveni an 2019 ki vedir in fer zefor ekstraordiner e i lo bon semen. I’n kolekte omwen R3 milyon lo det lepase depi Desanm 2018. I pa ankor finaliz sonm egzakt ki bann lakonpannyen ek lezot kliyan ki ankor dwa li e i pa ankor met anplas en sistenm kontabilite pour kontrol lalis bann ki dwa li,” Msye Ramkalawan ti eksplike.\nI dir ki FPAC i santi ki sa antite in fer en zefor ase sibstansyel pour rekiper son bann det e ki sa i devret ganny ankouraze.\nAnplis ki sa IEA in donn FPAC son langazman ki i pe travay lo en lalis egzakt son kliyan enkli bann ki dwa li e ki sa pou pare konmansman lannen prosenn e osito ki sa lalis i pare pou annan en lot rankont ant IEA ek FPAC.\nMsye Ramkalawan in osi fer resorti ki en lekip sorti kot Minister Finans pe asiste IEA dan son bann travay e baze lo tousala, FPAC i rekonmande ki sa sonm R2.5 milyon ki ti’n ganny sispann i ganny large akoz sa ki IEA in ranmase in depas sa sonm ki ti’n ganny sispann.\nServis Lentelizans Sesel – Sa lorganizasyon i ankor pe met son bann striktir anplas dapre Minister Finans. Son lalwa ti pase par Lasanble pli boner sa lannen e Minister Finans pe donn li sipor teknik e lozistik enkli zestyon son bidze ziska i kapab debout lo limenm e alor in demande ki sa sonm R3.5 milyon pour bidze sa lazans i ganny large me ki i reste anba kontrol sa minister e sa i donn FPAC konfyans ki ziska sa lorganizasyon i fini etabli li, Minister Finans pou kontrol tou son depans e alor FPAC i rekonmande ki sa sonm i osi ganny large.\nFPAC in rekonmande alor ki sa sonm total R6.828,676 i ganny large e aprouve konman depans anba Appropriation Act 2018.


Used 2019 Porsche 911 for Sale in New York, NY | Cars.com\nUsed 2019 Porsche 911 for Sale in New York, NY\n2017 Porsche 911 Carrera GTS Review\nby Robert Rogal from New York NY\nLenka gray Devitt services my Macan turbo as if it were her baby! Very competent. I always feel secure with the Royal attention she gives to me for my vehicle.\n1967 1971 1973 1974 1975 1977 1986 1987 1989 1995 1997 1999 2002 2003 2005 2006 2007 2008 2009 2010 2011 2012 2013 2014 2015 2016 2017 2018 2019 2020 2021\n2021 2020 2019 2018 2017 2016 2015 2014 2013 2012 2011 2010 2009 2008 2007 2006 2005 2003 2002 1999 1997 1995 1989 1987 1986 1977 1975 1974 1973 1971 1967\n12 Great Deals out of 72 listings starting at $88,990\n32 listings starting at $209,990\n4 Great Deals out of 31 listings starting at $183,000


En kort evighet - Nome bibliotek\n2019 . - Bok . - 361 sider\nNome bibliotek, Lunde Voksen Kriminal Utlånt til 5/11/2019\nIngen ledig (Avd.: kfnd krim)\nTriangel : krim\nTips en venn om En kort evighet


Ion Nova Harness 2017 kitesurf On Offer! - Surfstore\nSurfstore » Harnesses, Windsurf and Kitesurf » Ion Harness » Ion Womens Harnesses » Ion Nova Harness 2017 kitesurf On Offer!\nIon Nova Harness 2017 kitesurf On Offer!\neuro 36 ( £139.00 ) euro 38 ( £139.95 )\nIon Nova Kitesurf Harness 2017


Ver Tigre Blanco Online | Pelispedia\nVer Tigre Blanco Online\nBienvenido, estas viendo Tigre Blanco [Una película Completa] online.\nPelispedia.top siempre esta al día con Todos los estrenos Tigre Blanco online.\nActors: Priyanka Chopra, Adarsh Gourav, Mahesh Manjrekar, Mahesh Pillai, Nalneesh Neel, Rajkummar Rao, Vijay Maurya


Konfizyon otour peyman gratite pour bann zofisye SPDF i ganny eklersi -Seychelles Nation\nKonfizyon otour peyman gratite pour bann zofisye SPDF i ganny eklersi |26 June 2019\nKonfizyon ki ti pe annan otour peyman gratite pour en group zofisye SPDF in ganny eklersi yer dan Lasanble Nasyonal atraver en kestyon notis prive demande par dirizan lopozisyon Msye Wavel Ramkalawan.\nMsye Ramkalawan ti anvi konnen konbyen zofisye ek solda ki’n termin zot kontra avek SPDF an 2019, si zot in ganny peye zot gratite dapre zot kontra, si non, akoz, e konbyen ki pa ankor ganny peye, si SPDF pe ganny okenn difikilte pour pey sa bann solda, si SPDF i annan okenn problenm finans pour pey gratite an relasyon avek bidze 2019 oubyen avek FPAC.\nSete Vis-Prezidan Vincent Meriton ki ti prezan pour eklersi sa bann pwen.\nI ti fer resorti ki depi Zanvye ziska le 21 Zen sa lannen i annan 4 zofisye SPDF ki’n pran zot retret, 2 in ganny discharge, 28 solda ki pa’n renouvle zot kontra e ladan i annan 15 ki’n zwenn group Elit Lapolis, 1 solda in pran son retret, 6 solda in ganny desarze e sa i fer en total 41 personnel ki pa’n renouvle zot kontra.\nVis-Prezidan Meriton in dir dan ka sa 4 zofisye ki’n pran zot retret, 3 in deza fini ganny peye zot gratite tandis ki 1 li son peyman in ganny retar akoz i annan en case.\n“Me nou santi i annan demars ki pe fer pour rezourd sa case o pli vit posib pour ki kalkilasyon pour son benefis ava kapab fer korekteman e peyman a ganny fer,” Vis-Prezidan Meriton ti eklersi.\n“Pour sa 2 zofisye ki’n discharge zot osi zot in fini ganny zot benefis e sa i aplik osi pour sa bann lezot solda eksepte pour serten parmi zot ki ti annan bann pti problenm swa avek zot kont oubyen retar dan verifikasyon bann dokiman e transfer larzan me tousala pe ganny adrese,” vis-prezidan ti azoute.\nSwivan kestyon si SPDF i annan difikilte pour pey bann solda, Vis-Prezidan Meriton i dir zot ti pe rankontre en problenm entern dan sistenm finans pour kalkil gratite e konpansasyon pour bann solda anvi ki sistenm ki ti pe servi ti enn ki bezwen servi an parti mannyelman, ti neseser al fouy dan bann payslip pour bann lannen avan e sa ti fer ki ti annan en backlog.\n“Management SPDF in rekonnet ki ti annan sa defayans alor in pran mezir entern kot tou staff accounts i dedye en zour spesifik pour prepar bann kestyon kalkilasyon avek gratite,” Vis-Prezidan Meriton in fer resorti.\nI’n osi asir Lasanble ek manm piblik ki sinon SPDF napa okenn problenm finans pour pey sa bann gratite.\nLo son kote Msye Ramkalawan ti remersye Vis-Prezidan Meriton pour sa bann lenformasyon lo sa size an dizan ki sa i kler ki napa okenn anbigite e ki sa bann larepons ava klersi okenn dout dan lespri okenn zofisye SPDF akoz ti annan koze deor ki Ramkalawan ek Lasanble Nasyonal e FPAC ki ti pe anpes serten zofisye ganny zot larzan.\nVis-Prezidan Meriton in fer resorti ki son lofis napa okenn konnesans sa bann parol an parabol ki pe sirkile me ki apard sa ennde pti problenm ki in mansyonnen e ki pe ganny adrese tou keksoz i annord e ziska prezan in napa okenn rapor konmkwa bann ki’n fini resevwar zot larzan pa satisfe.


Zonnenpanelen en de bovenbazen | Blog\n© Gilbert Houtekamer. Blog site running WordPress with Twenty Eleven Theme (13 queries. 1,550 seconds, CCBot/2.0).


Eski ou pe “swete” desarz plis responsabilite dan kongregasyon? | Letid\nLatour Veyer (Edisyon letid) | Septanm 2014\nLIR AN Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Kreol Seselwa Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mixe (North Central) Mongolian Myanmar Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (Portugal) Punjabi Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Waray-Waray Wolaita Xhosa Yoruba Zulu\nFERNANDO * ti en pe per. De ansyen ti oule koz avek li an prive. Apre detrwa vizit ki sirveyan rezyonal ti’n fer resaman, bann ansyen ti eksplik li kwa ki i ti bezwen fer pour kapab kalifye pour desarz plis responsabilite dan kongregasyon. Anmezir ki letan ti pase, Fernando ti konmans mazinen si en zour i ti pou ganny apwente konman en ansyen. Aprezan sirveyan rezyonal ti’n fek vizit kongregasyon ankor. Ki bann ansyen ti pou dir sa voyaz?\nFernando ti ekoute anmezir ki enn ant sa de ansyen ti koz avek li. Sa frer ti refer avek 1 Timote 3:1 e dir ki bann ansyen dan kongregasyon ti’n ganny enformen ki i ti’n ganny apwente konman ansyen. Fernando ti redres li lo son sez e demande, “Ki ou’n dir?” Sa ansyen ti repet sa ki i ti’n fek dir e i ti annan en pti sourir lo figir Fernando. Apre sa, ler i ti ganny anonse dan kongregasyon ki i ti’n vin ansyen, i ti annan sourir lo figir tou dimoun dan lasal.\nEski i mal pour anvi desarz plis responsabilite dan kongregasyon? Pa ditou. Dapre 1 Timote 3:1, “si en dimoun i swete ganny plas dirizan [oubyen desarz plis responsabilite] dan [“kongregasyon,” NW], i dezir en fonksyon nob.” En kantite msye Kretyen i pran an konsiderasyon sa lankourazman e fer bann progre spirityel pour kalifye pour annan responsabilite dan kongregasyon. Sa in anmenn bon rezilta e sa plizyer milye ansyen ek asistan ministeryel i en benediksyon pour pep Bondye. Me vi ki plis dimoun ankor pe zwenn lorganizasyon, i annan en bezwen pour ki plis frer i devlop sa dezir pour desarz responsabilite dan kongregasyon. Ki sa pli bon fason pour fer sa? Eski sa bann ki anvi vin ansyen i bezwen enkyet lo sa size parey Fernando?\nKI I VEDIR “SWETE” POUR DESARZ PLIS RESPONSABILITE DAN KONGREGASYON?\nSa lekspresyon “swete” pour desarz plis responsabilite dan kongregasyon dan Labib i tradwir en verb Grek ki vedir annan sa gran dezir e osi progrese. Sa i kapab fer nou mazin en dimoun ki pe fer zefor pour esey kas en fri mir ki anpandan lo en pye fri. Me sa pa vedir vin anbisye pour ganny a tou pri en privilez dan kongregasyon. Akoz? Parski bi sa bann ki anvi servi konman ansyen i devret fer li pour desarz “en fonksyon nob” me pa pour rod pozisyon.\nEn bon pe sa bann kalifikasyon an rapor avek sa fonksyon nob i ganny mansyonnen dan 1 Timote 3:2-7 ek Tit 1:5-9. En frer ki apel Raymond ki’n ansyen depi lontan, i dir sa konsernan bann standar o nivo: “Sa ki pli enportan pour mwan i sa ki nou ete. I enportan pour koz e ansenny byen, me sa pa pli enportan ki lefet ki en dimoun i devret san okenn repros, modere dan son labitid, annan bon zizman, ki son keksoz i annord, ki i rezonnab e kontan ofer lospitalite.”\nAnmezir ki ou “swete” desarz plis responsabilite dan kongregasyon partisip dan diferan fason dan aktivite kongregasyon\nEn frer ki vreman anvi desarz plis responsabilite i montre ki i en dimoun ki napa okenn repros kont li par evit tou sort malonnekte ek lenpirte. I modere dan son labitid, i annan bon zizman, i byen organize e rezonnab, sa pou fer ki son bann frer ek ser i annan konfyans dan son gidans e ki i pou ed zot avek zot bann problenm. Lefet ki i kontan ofer lospitalite, i en sours lankourazman pour bann zenn ek bann ki nouvo dan laverite. I rekonfort e ed bann ki malad e aze akoz i en dimoun ki kontan fer sa ki byen. I devlop sa bann kalite pour ed lezot me pa zis pour li ganny apwente konman ansyen. *\nKonsey ansyen dan kongregasyon i kontan pour donn konsey ek lankourazman, me se bann ki anvi desarz responsabilite dan kongregasyon ki devret ranpli bann kalifikasyon ki dan Labib. Henry, en ansyen eksperyanse i dir: “Si ou oule desarz plis responsabilite, travay dir pour montre ki ou kalifye.” I ti refer avek Eklezyast 9:10 e eksplike: “‘Tou sa ki ou lanmen i trouve pour fer, fer li avek tou ou lafors.’ Nenport ki responsabilite ki bann ansyen i donn ou, fer ou mye. Kontan tou travay ki ou gannyen pour fer dan kongregasyon, enkli balye ater. Avek letan, ou travay ek ou zefor pou ganny rekonnet.” Si ou anvi servi konman en ansyen en zour, fodre ou kontan travay dir e ki ou diny konfyans dan tou laspe ou servis sakre. Ou devret annan limilite, me pa en lanbisyon egois.—Mat. 23:8-12.\nREZET BANN MOVE FASON PANSE EK AKSYON\nSerten frer i kapab ganny tante pour eksprim son dezir ki ti a kontan desarz plis responsabilite dan kongregasyon dan en fason endirek oubyen esey enfliyans konsey ansyen. Lezot pa kontan ler bann ansyen i konsey zot. Alor, zot kapab demann zot lekor, ‘Eski mon anvi servi mon prop lentere oubyen mon anvi pran swen avek mouton Zeova avek limilite?’\nBann frer ki anvi desarz plis responsabilite pa devret oubliy en lot kalifikasyon ki bann ansyen i devret annan, sa i pour “vin en model pour troupo.” (1 Pyer 5:1-3) En dimoun ki kit en bon legzanp pour kongregasyon i devret evite annan bann move panse ek aksyon. I devlop landirans ki swa i ganny apwente oubyen non. I pa akoz en frer i vin ansyen ki sa i fer li nepli annan defo. (Nom. 12:3; Ps. 106:32, 33) I kapab osi ki en frer i panse ki napa okenn repros kont li, me lezot i kapab annan serten rezon pour pans diferaman lo li. (1 Kor. 4:4) Alor, si bann ansyen i ofer ou konsey senser baze lo Labib, fer ou mye pour ekoute san ki sa i agas ou. Apre fer zefor pour aplik sa bann konsey ki ou’n gannyen.\nME SI I FER LONTAN KI OU PE ESPERE?\nPour serten frer, i paret konmsi i pran bokou letan avan ki zot ganny apwente konman ansyen. Si i fer en bon pe lannen depi ki ou swete vin ansyen, eski par ler ou enkyet? Si i leka, pran an konsiderasyon sa parol enspire: “Kan en keksoz ki ou pe ekspekte pa arive, sa i fer ou leker malad, me ler sa ki ou anvi i ganny realize sa i en pye lavi.”—Prov. 13:12.\nLer en dimoun i annan bann lobzektif ki i pa arive atenn, sa i kapab fer li dekouraze. Abraam ti santi koumsa. Zeova ti promet Abraam en garson, me en kantite lannen ti pase e zot de Sara zot pa ti ganny okenn zanfan. (Zen. 12:1-3, 7) Ler i ti annan en bon laz, Abraam ti sipliye: “Souvren Senyer Zeova, ki ou pou donn mwan, vi ki ou vwar ki mon pa ankor ganny zanfan . . . Ou pa’n donn mwan okenn desandans.” Zeova ti reasir li ki Son promes konsernan en garson ti pou vin vre. Me i ti pas ankor omwen 14 an avan ki Bondye ti akonpli son parol.—Zen. 15:2-4; 16:16; 21:5.\nAnmezir ki i ti pe espere, eski Abraam ti perdi son lazwa pour servi Zeova? Non. I pa ti zanmen dout promes Bondye. I ti kontinyen espere ki sa zoli promes i ganny akonplir. Zapot Pol ti ekrir: “Apre ki i ti’n esper avek pasyans, Abraam ti resevwar sa ki Bondye ti’n promet li.” (Ebr. 6:15) A lafen, Bondye Tou Pwisan ti beni sa zonm fidel plis ki sa ki i ti pe ekspekte. Ki nou kapab aprann avek Abraam?\nSi ou ti a kontan servi konman en ansyen me sa pa ankor arive malgre bann lannen ki’n pase, kontinyen annan konfyans dan Zeova. Pa perdi ou lazwa dan son servis. Warren, ki’n ed bokou frer pour fer progre spirityel i eksplike akoz: “I pran letan avan ki i evidan ki en dimoun i kalifye pour ganny apwente konman ansyen. Avek letan, abilite ek latitid en frer i ganny revele ptitapti par lafason ki i konport li e desarz son bann responsabilite. Serten i krwar ki zot reisi zis ler zot ganny responsabilite oubyen zot ganny apwente konman ansyen. I mal si en frer i mazin koumsa e finalman sa frer i kapab devlop sa tandans pour mazin zis sanmenm. Si ou servi Zeova fidelman nenport landrwa kot ou ete e nenport keksoz ki ou fer, ou deza pe reisi.”\nEn frer ti esper pour plis ki di-z-an avan ki i ti ganny apwente ansyen. I refer avek vizyon dan liv Ezekyel sapit 1 e i rakont sa leson ki i’n aprann: “Zeova i kondwir son saret, setadir son lorganizasyon sa vites ki li i swazir. Sa ki enportan se ki keksoz i ganny fer dapre progranm Zeova me pa dapre sa ki pour nou. An sa ki konsern servi konman en ansyen, pa mwan ki pli enportan, setadir sa ki mon anvi oubyen sa ki mon kapab fer. Sa ki mon anvi i kapab pa sa ki Zeova i konnen mon bezwen.”\nSi ou anvi fer sa travay nob konman en ansyen en zour, fer zefor pour donn lanmen fer kongregasyon ere. Si par ler letan i paret tarde pase, pa enkyet oubyen perdi pasyans. Raymond ki nou’n mansyonnen pli boner, i dir: “Lanbisyon i lennmi lakontantman. Bann dimoun ki toultan pe enkyet pa arive resanti sa lazwa ki nou gannyen ler nou servi Zeova.” Devlop pli plennman fri lespri Bondye, sirtou pasyans. Fer zefor pour devlop ou spirityalite atraver letid Labib. Partisip plis dan predikasyon e etidye Labib avek bann dimoun ki enterese. Pran ou responsabilite pour fer bann aktivite spirityel avek ou fanmir e osi Ladorasyon Fanmir. Apresye sak loportinite ki ou pase avek ou bann frer ek ser. Anmezir ki ou pe fer progre pour atenn ou bann lobzektif, ou pou apresye sa ki ou fer dan servis Zeova.\nTravay dir pour kalifye pour desarz responsabilite dan kongregasyon i en benediksyon sorti kot Zeova, ni li ni son lorganizasyon i anvi ki bann frer ki oule desarz responsabilite i vin fristre e malere dan son servis. Bondye i siport e beni tou bann ki servi li avek en bon motivasyon. Parey i vre pour tou benediksyon, “i pa azout okenn douler avek.”—Prov. 10:22.\nMenm si i fer en pe letan depi ki ou anvi desarz plis responsabilite dan kongregasyon, ou ankor kapab fer bann bon progre spirityel. Anmezir ki ou pe devlop bann kalite neseser, travay dir dan kongregasyon e pa negliz ou fanmir, alor ou pou akimil bann lannen servis ki pa pou zanmen ganny oubliye par Zeova. Ki ou touzour trouv plezir pour servi Zeova dan nenport responsabilite ki ou ganny demande pour fer.\n^ par. 2 Non dan sa lartik in ganny sanze.\n^ par. 8 Sa bann prensip ki ganny mansyonnen dan sa lartik i osi aplik pour sa bann ki anvi servi konman asistan ministeryel. Sa bann kalifikasyon ki zot devret annan i trouve dan 1 Timote 3:8-10, 12, 13.\nValer bon kominikasyon\nEn frer ki pe “swete” desarz plis responsabilite dan kongregasyon oubyen ganny lezot privilez dan lorganizasyon Zeova i apresye ler lezot i felisit li. (1 Tim. 3:1) Kan bann ansyen i donn konsey ek koreksyon ki kler e zantiy, zot parol i kapab fer “leker [sa frer] kontan.” Souvandfwa sa enn ki ganny sa tel latansyon i kapab remark ladouser dan sa parol ki i pe dir. I pou anvi aksepte sa led spirityel e met li an pratik.—Prov. 27:9.\nMe par ler latitid en dimoun i kapab fer lezot ezite pour ofer konsey dapre Labib. Philip i rapel ki pour plizyer lannen son aksyon ti montre kongregasyon ki i pa ti anvi plis responsabilite. Ler i ti sanz son fason panse i ti esey “rod konnesans” e demann bann ansyen zot gidans. I dir: “Bann frer ti donn mwan bann bon konsey pratik.” Philip ti met an pratik sa konsey. Aprezan i pe servi konman en ansyen.—Prov. 18:15.\nPartaze Partaze Eski ou pe “swete” desarz plis responsabilite?\nText Opsyon pour download bann piblikasyon dan forma elektronik LATOUR VEYER (EDISYON LETID) Septanm 2014\nPartaze Partaze LATOUR VEYER (EDISYON LETID) Septanm 2014\nLATOUR VEYER (EDISYON LETID) Septanm 2014